
Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του Ν. 1338/1983 
«Εφαρμογή του Κοινικού Δικαίου» (ΦΕΚ 34/Α) όπως το 
άρθρο αυτό αντικαταστάθηκε με την παράγραφο 4 του 
άρθρου 6 του Ν. 1440/1984 «Συμμετοχή της Ελλάδας στο 
Κεφάλαιο, στα Αποθεματικά και στις προβλέψεις της Ευ¬ 
ρωπαϊκής Τράπεζας Επενδύσεων, στο κεφάλαιο της Ευ¬ 
ρωπαϊκής Κοινότητας Ανθρακα και Χάλυβα και του οργα¬ 
νισμού εφοδιασμού «ΕΥΡΑΤΟΜ» (ΦΕΚ 70/Α) καιτροπο- 
ποιήθηκε με το άρθρο 7 του Ν. 1775/1988 «Εταιρείες πα¬ 
ροχής επιχειρηματικού κεφαλαίου και άλλες διατάξεις» 
(ΦΕΚ 101/Α). 

2. Τις διατάξεις του άρθρου 3 παραγρ. 2 του αυτού Ν. 
1338/1983 όπως αντικαταστάθηκε με το άρθρο 65 του Ν. 
1982/1990 «Για τον εκσυγχρονισμό και την ανάπτυξη και 
άλλες διατάξεις» (ΦΕΚ 101/Α). 

3. Τις διατάξεις του άρθρου 27 του Ν. 2081/1992 «Ρύθ¬ 
μιση του θεσμού των Επιμελητηρίων, τροποποίηση των 
διατάξεων του Ν. 1712/1987 για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις (ΦΕΚ Α' 
154/10.9.1992). 

4. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του κρατικού προϋπολογι¬ 
σμού (ως προκύπτει από την ειδική έκθεση από 
16.11.1992 του Υπουργού Περιβάλλοντος, Χωροταξίας 
και Δημοσίων Έργων). 

5 Τηνυπ'αριθ Υ . 1935/1992 κοινή απόφαση του Πρω¬ 
θυπουργού και του Υπουργού Εθνικής Οικονομίας «Καθο¬ 
ρισμός αρμοδιοτήτων των Υφυπουργών Εθνικής Οικονο¬ 
μίας (Β 726). 

6. Την αριθ. 563/1992 γνωμοδότηση του Συμβουλίου 
της Επικράτειας με πρόταση του Υπουργού Περιβάλλο¬ 
ντος, Χωροταξίας και Δημοσίων Έργων και του Υφυπουρ¬ 
γού Εθν. Οικονομίας, αποφασίζουμε: 

Αρθρο 1 

Σκοπός του παρόντος διατάγματος είναι η προσαρμογή 


της Ελληνικής νομοθεσίας για τα Δημόσια έργα. (Ν. 1418/ 
84, τα εκτελεστικά του προεδρικά διατάγματα καθώς και 
οι σχετικές κανονιστικές αποφάσεις) προς τις διατάξεις 
των οδηγιών του Συμβουλίου των Ευρωπαϊκών Κοινοτήτων 
71/304 της 26ης Ιουλίου 1971 «περί της καταργήσεως 
των περιορισμών στην ελεύθερη παροχή υπηρεσιών στον 
τομέα των συμβάσεων δημοσίων έργων και στην ανάθεση 
συμβάσεων δημοσίων έργων μέσω πρακτορείων ή υποκα¬ 
ταστημάτων», που δημοσιεύθηκε στην Ελληνική γλώσσα 
στην Επίσημη Εφημερίδα των Ευρωπαϊκών Κοινοτήτων 
(Κεφάλαιο 17, τόμος 1 σελίδα 3), 71/305 της 26ης Ιου¬ 
λίου 1971 «Περί συντονισμού των διαδικασιών για την σύ¬ 
ναψη συμβάσεων δημοσίων έργων», που δημοσιεύθηκε 
στην Ελληνική γλώσσα στην Επίσημη Εφημερίδα των Ευ¬ 
ρωπαϊκών Κοινοτήτων (Κεφάλαιο 17, τόμος 1, σελίδα 7), 
78/669 της 2ας Αυγούστου 1978 «πεηί τραποποιήσεως 
της οδηγιάς του Συμβουλίου αρ. 71/305, περί συντονι¬ 
σμού των διαδικασιών για την σύναψη συμβάσεων δημ. 
έργων», που δημοσιεύθηκε στην Ελληνική Γλώσσα στην 
Επίσημη Εφημερίδα των Ευρωπαϊκών Κοινοτήτων (Κεφά¬ 
λαιο 17, τόμος 1, σελίδα 39), 89/440 της 18ής Ιουλίου 
1989 «για την τροποποίηση της οδηγίας 71/305/ΕΟΚ 
περί συντονισμού των διαδικασιών για την σύναψη συμβά¬ 
σεων δημοσίων έργων» (Ε.Ε.Ε.Κ. Ε 210/21.7.1989) και 89/ 
665 της 21ης Δεκεμβρίου 1989 «για το συντονισμό των 
νομοθετικών, κανονιστικών και διοικητικών διατάξεων 
περί της εφαρμογής των διαδικασιών προσφυγής στον το¬ 
μέα της σύναψης συμβάσεων κρατικών προμηθειών και 
δημοσίων έργων» (Ε.Ε.Ε.Κ. 395/30.12.1989). 

Αρθρο 2 

1. α. Το παρόν Π. Δ/γμα υποχρεούται να ίο εφαρμόσουν 
οι «αναθέτουσες αρχές» όπως αυτές προσδιορίζονται στο 
στοιχείο β' του όρθρου 3 του παρόντος, στις μη μισθωτές 
δραστηριότητες, που αναφέρονται στο παράρτημα I του 
παρόντος και ασκούνται στον τομέα των δημοσίων έργων 
από υπηκόους των κρατών - μελών της Ε Ο.Κ. εγκατεστη¬ 
μένους μέσα στην Κοινότητα ή από εταιρείες που έχουν 
συσταθεί με την νομοθεσία κράτους - μέλους και έχουν 
την κεντρική τους διοίκηση ή την κύρια εγκατάστασή τους, 
ή την καταστατική τους έδρα στο εσωτερικό της Κοινότη¬ 
τας. Στην περίπτωση κατά την οποία μόνο η καταστατική 
έδρα των ως άνω εταιρειών ευρισκεται εντός της Κοινότη¬ 
τας, αυτές υπάγονται στις διατάξεις του παρόντος, εφ’ 
όσον η δραστηριότητά τους παρουσιάζει ουσιαστικό και 

συνεχή δεσμό με την οικονομία ενός κρότους - μέλους, 
χωρίς όμως ο δεσμός αυτός να εξαρτάται από την ιθαγέ¬ 
νεια ιδίως των εταίρων ή των μετόχων της εταιρείας ή των 
μελών των οργάνων διοικήοεως, διαχειρίσεως ή επο- 
πτείας της εταιρείας. 

β. Τα παραπάνω φυσικά ή νομικά πρόσωπα καλούνται 
στο εξής «δικαιούχοι εργολήπτες» και έχουν δικαίωμα στη 
συμμετοχή και εκτέλεση συμβάσεων δημοσίων έργων, τό¬ 
σον απευθείας οι ίδιοι, όσο και μέσω πρακτορείων ή υπο¬ 
καταστημάτων τους εγκατεστημένων επίσης εντός της 
Κοινότητας. 

2. Μεταξύ των παραπάνω δεν επιτρέπονται διακρίσεις 
κατά την ανάθεση και εκτέλεση συμβάσεων δημοσίων έρ¬ 
γων, όπως οι τελευταίες προσδιορίζονται στο στοιχείο α 
του άρθρου 3 του παρόντος, ανεξάρτητα από το ύψος του 
προϋπολογισμού της διαδικασίας που ακολουθείται ή από 
τη φύση των δραστηριοτήτων της αναθέτουσας αρχής. 

3. Οι διατάξεις της προηγούμενης παραγράφου (2) δεν 
εφαρμόζονται όταν τα προς κατασκευήν δημόσια έργα 
αφορούν: 

α. Βιομηχανικές εγκαταστάσεις φύσης μηχανολογικής, 
ηλεκτρολογικής και παραγωγής ενέργειας, εκτός από το 
μέρος των εγκαταστάσεων αυτών, που ανήκει στον τομέα 
της τεχνικής δομικών κατασκευών. 

β. Κατασκευή πυρηνικών εγκαταστάσεων επιστημονι¬ 
κού ή βιομηχανικού χαρακτήρα. 

γ. Έργα εκσκαφών, γεωτρήσεων, εκβαθύνσεων και εκ¬ 
κενώσεων των εκχωματώσεων, τα οποία εκτελούνται με 
σκοπό την εξαγωγή ορυκτών {εξορυκτικές, λατομικές και 
μεταλλευτικές βιομηχανίες). 

Αρθρο 3 

1. Για την εφαρμογή του παρόντος διατάγματος οι πα¬ 
ρακάτω όροι έχουν την εξής σημασία: 

α. «Συμβάσεις δημοσίων έργων» είναι συμβάσεις εξ 
επαχθούς αιτίας συναπτόμενες εγγράφως μεταξύ αφενός 
ενός εργολήπτη και αφετέρου μιας αναθέτουσας αρχής, 
όπως αυτή ορίζεται στο στοιχείο β και οι οποίες έχουν ως 
αντικείμενο είτε την εκτέλεση, είτε τόσο την εκτέλεση 
όσο και τη μελέτη έργων που αφορούν μία από τις δραστη¬ 
ριότητες που αναφέρονται στο παράρτημα I, ή ενός έργου, 
όπως αυτό ορίζεται στο στοιχείο γ, είτε ακόμη την πραγ¬ 
ματοποίηση με οποιαδήποτε μέσα ενός έργου το οποίο 
ανταποκρίνεται στις επακριβώς αναφερόμενες από την 
αναθέτουσα αρχή ανάγκες. 

β. «Αναθέτουσε αρχές» νοούνται το κράτος, οι οργανι¬ 
σμοί τοπικής αυτοδιοίκησης, οι οργανισμοί δημοσίου δι¬ 
καίου, οι ενώσεις που συγκροτούνται από έναν ή περισσό¬ 
τερους από τους προαναφερόμενους οργανισμούς τοπι¬ 
κής αυτοδιοίκησης ή οργανισμούς δημοσίου δικαίου, είτε 
περιλαμβάνονται είτε όχι στο δημόσιο τομέα του άρθρου 
51 του Ν. 1892/90 και του άρθρου 4 παραγρ. 6 του 
Ν. 1943/91, όπως οριοθετείται κάθε φορά. 

Ως οργανισμός δημοσίου δικαίου νοείται κάθε οργανι¬ 
σμός: 

βΐ. που έχει νομική προσωπικότητα, 

β2. που δημιουργήθηκε ειδικά για να ικανοποιήσει ανά¬ 
γκες κοινής ωφελείας που δεν έχουν βιομηχανικό ή εμπο¬ 
ρικό χαρακτήρα και 

β3. του οποίου είτε η δραστηριότητα χρηματοδοτείται 
κατά πλειοψηφία από το κράτος, τους οργανισμούς τοπι¬ 
κής αυτοδιοίκησης ή άλλους οργανισμούς δημοσίου δι¬ 
καίου, είτε η διαχείριση υπόκειται σε έλεγχο από το κρά¬ 


τος ή τους οργανισμούς αυτούς, είτε άνω του ημίσεος του 
αριθμού των μελών του οργάνου διοίκησης, διεύθυνσης ή 
εποπτείας διορίζεται από το κράτος, τους οργανισμούς 
τοπικής αυτοδιοίκησης ή άλλους οργανισμούς δημοσίου 
δικαίου. 

γ. «Έργο» νοείται το αποτέλεσμα ενός συνόλου οικοδο¬ 
μικών εργασιών ή εργασιών πολιτικού μηχανικού που προ¬ 
ορίζεται να πληροί αυτό καθαυτό μία οικονομική ή τεχνική 
λειτουργία. 

δ. «Συμβάσεις παραχώρησης δημοσιών έργων» είναι 
συμβάσεις δημοσίων έργων στις οποίες το σύνολο ή μέ¬ 
ρος της αποζημίωσης του αναδόχου για την εκτέλεση των 
έργων συνίσταται στο δικαίωμα εκμετάλλευσης του έργου 
από αυτόν, είτε στο δικαίωμα αυτό σε συνδυασμό με κα¬ 
ταβολή αμοιβής. 

ε. «Εργολήπτης» είναι οι εργοληπτικές επιχειρήσεις που 
προβλέπονται στην παράγραφο 1 του άρθρου 2 του παρό¬ 
ντος διατάγματος («δικαιούχοι εργολήπτες»), 

στ. «Προσφέρουν» είναι η εργοληπτική επιχείρηση που 
έχει υποβάλει προσφορά. 

ζ. «Υποψήφιος» είναι η εργοληπτική επιχείρηση, που 
έχει ζητήσει να της αποσταλεί πρόσκληση συμμετοχής σε 
δημοπρασία με προεπιλογή (κλειστή διαδικασία) ή με δια¬ 
πραγμάτευση. 

η. «Ανάδοχος εργολήπτης» είναι η εργοληπτική επιχεί¬ 
ρηση στην οποία ανατίθεται με σύμβαση η εκτέλεση του 
έργου. 

θ. «Ανάδοχος παραχώρησης» είναι η επιχείρηση ή επι¬ 
χειρήσεις ή όμιλος επιχειρήσεων στους οποίους ανατίθε¬ 
ται με σύμβαση παραχώρησης η εκτέλεση του έργου. 

Άρθρο 4 

1. Οι αρμόδιες κρατικές αρχές που επιδοτούν αμέσως 
από εθνικούς ή κοινοτικούς πόρους έργα υποδομής κοι¬ 
νής ωφέλειας του ιδιωτικού τομέα σε ποσοστό ανώτερο 
του 50% και αφορούν συμβάσεις για έργα της επόμενης 
παραγράφου συνολικού προϋπολογισμού άνω των 
5.000.000 ευρωπαϊκών νομισματικών μονάδων (ΕΝΜ) 
επιβάλλουν στο δικαιούχο της επιδότησης την τήρηση των 
διατάξεων του παρόντος διατάγματος. 

2. Οι διατάξεις της προηγούμενης παραγράφου 2 αφο¬ 
ρούν μόνο τις συμβάσεις που περιλαμβάνονται στην κατη¬ 
γορία 50 της ομάδας 502 του Παραρτήματος I και τις συμ¬ 
βάσεις που αφορούν οικοδομικές εργασίες για νοσοκο¬ 
μεία, αθλητικές εγκαταστάσεις, εγκαταστάσεις αναψυχής 
και σχολής, σχολικό και πανεπιστημιακά κτίρια και κτίρια 
που χρησιμοποιούνται για διοικητικούς σκοπούς. 

Άρθρο 5 

Επιφυλασσομένων των διατάξεων του άρθρου 2 του πα¬ 
ρόντος διατάγματος οι διατάξεις αυτού δεν εφαρμόζο¬ 
νται: 

1. α) Στις συμβάσεις έργων οι οποίες συνάπτονται από 
μεταφορείς οι οποίοι διενεργούν χερσαίες, αεροπορικές, 
θαλάσσιες ή ποτάμιες μεταφορές. 

β) Στις συμβάσεις έργων που συνάπτονται από τις ανα- 
θέτουσες αρχές, στο βαθμό που οι συμβάσεις αυτές αφο¬ 
ρούν την παραγωγή, τη μεταφορά και τη διανομή πόσιμου 
ύδατος, καθώς και από αναθέτουσες αρχές, η κύρια δρα¬ 
στηριότητα των οποίων έγκειται στην παραγωγή ή τη δια¬ 
νομή ενέργειας. 

γ) Στις συμβάσεις έργων τα οποία έχουν χαρακτηρισθεί 
απόρρητα ή των οποίων η εκτέλεση πρέπει να συνοδεύε¬ 
ται από ιδιαίτερα μέτρα ασφαλείας σύμφωνα με τις κείμε- 

νες διατάξεις ή όταν το απαιτεί η προστασία των ζωτικών 
συμφερόντων του Κράτους. 

2. Στις συμβάσεις δημοσίων έρνων, οι οποίες διέπονται 
από διαφορετικούς διαδικαστικούς κανόνες και συνάπτο- 
νται δυνάμει: 

α) Διεθνούς συμφωνίας η οποία έχει συναφθεί σύμ¬ 
φωνα με τη συνθήκη ΕΟΚ μεταξύ ίου Ελληνικού κράτους 
και μιάς ή περισσοτέρων τρίτων χωρών και που αφορά ερ¬ 
γασίες για την πραγματοποίηση ή την εκμετάλλευση ενός 
έργου από κοινού από τα υπογράφοντα κράτη. Κάθε συμ¬ 
φωνία ανακοινώνεται στην Επιτροπή των Ευρωπαϊκών 
Κοινοτήτων. 

β) Διεθνούς συμφωνίας της οποίας η σύναψη συνδέεται 
με τη στάθμευση στρατιωτικών δυνάμεων και αφορά επι¬ 
χειρήσεις του ελληνικού κρότους ή μιας τρίτης χώρας. 

γ) Ειδικής διαδικασίας ενός διεθνούς οργανισμού. 

Αρθρο 6 

1. Στις συμβάσεις παραχώρησης δημοσίων έργων του 
στοιχείου δ του άρθρου 3 εφαρμόζονται οι κανόνες δημο¬ 
σιότητας που καθορίζονται στο άρθρο 14 παραγράφους 3, 
6,7,9 έως 12 και 14 καθώς και στο άρθρο 18 του παρό¬ 
ντος, εφόσον η αξία της σύμβασης παραχώρησης ανέρχε¬ 
ται σε ποσό τουλάχιστον 5.000.000 ΕΝΜ. 

2. Στις συμβάσεις παραχώρησης δημ. έρνων της προη¬ 
γούμενης παραγράφου η αναθέτουσα αρχή μπορεί είτε να 
επιβάλει στον ανάδοχο παραχώρησης να αναθέσει σε τρί¬ 
τους συμβάσεις που αντιπροσωπεύουν τουλάχιστον το 
30% της συνολικής αξίας των έργων που αποτελούν το 
αντικείμενο της παραχώρησης, προβλέποντας ταυτοχρό- 
νως ότι οι υποψήφιοι θα έχουν το δικαίωμα να αυξήσουν το 
εν λόγω ποσοστό, το οποίο ελάχιστο ποσοστό πρέπει να 
αναφέρεται στη σύμβαση παραχώρησης δημοσίου έργου 
είτε να καλέσει τους υποψήφιους αναδόχους να υποδεί¬ 
ξουν οι ίδιοι στις προσφορές τους το ποσοστό, εφόσον 
τούτο υπάρχει, της συνολικής αξίας των έργων τα οποία 
αποτελούν.το αντικείμενο της παραχώρησης και που προ- 
τίθενται να αναθέσουν σε τρίτους. 

3. Όταν ο ανάδοχος παραχώρησης είναι ο ίδιος μία από 
τις αναθέτουσες αρχές που αναφέρονται στο άρθρο 3 
στοιχείο β του παρόντος υποχρεούται, προκειμένου για 
έργα που θα εκτελεσθούν από τρίτους να τηρήσει τις δια¬ 
τάξεις του παρόντος διατάγματος. 

4. Όταν ο ανάδοχος παραχώρησης δεν είναι μία από τις 
αναθέτουσες αρχές, οφείλει να εφαρμόζει τους κανόνες 
δημοσιότητας που αναφέρονται στο άρθρο 14 παραγρά¬ 
φους 4, 6, 7, 9 έως 12 και 14 καθώς και στο άρθρο 19 του 
παρόντος, κατά τη σύναψη των συμβάσεων έργων με τρί¬ 
τους. όταν η αξία αυτών των συμβάσεων ανέρχεται οε 
ποσό τουλάχιστο 5.000.000 ΕΝΜ Δεν απαιτείται δημο¬ 
σιότητα, όταν η συγκεκριμένη σύμβαση έργων πληροί τις 
προϋποθέσεις εφαρμογής των περιπτώσεων που αναφέ- 
ρονται στο άρθρο 8 ποράγραφος 3. 

Δεν θεωρούνται ως τρίτοι οι επιχειρήσεις οι οποίες συνι- 
οτούν κοινοπραξία, για να επιτύχουν την παραχώρηση, 
ούτε οι επιχειρήσεις που συνδέονται με τις επιχειρήσεις 
αυτές. 

Ως «συνδεδεμένη επιχείρηση» νοείται κάθε επιχείρηση 
στην οποία ο ανάδοχος μπορεί να ασκήσει, άμεσα ή έμ- 
μεσα, κυρίαρχη επιρροή, ή κάθε επιχείρηση η οποία μπο¬ 
ρεί να ασκήσει κυρίαρχη επιρροή στον ανάδοχο ή η οποία, 
όπως και ο ανάδοχος, υπόκειται στην κυρίαρχη επιρροή 
μιας άλλης επιχείρησης λόγω ιδιοκτησίας, χρηματοδοτι¬ 


κής συμμετοχής ή των κανόνων που τη διέπουν. Η κυ¬ 
ρίαρχη επιρροή τεκμαίρεται όταν μία επιχείρηση έναντι 
μιας άλλης επιχείρησης, άμεσα ή έμμεσα: 

α. κατέχει την πλειοψηφία του καλυφθέντος κεφαλαίου 
της επιχείρησης ή 

β. διαθέτει την πλειοψηφία των ψήφων που συνδέονται 
με τα μερίδια τα οποία εκδίδει η επιχείρηση ή 

γ. μπορεί να διορίζει περισσότερα από τα μισά μέλη του 
οργάνου διοίκησης διεύθυνσης ή εποπτεΐας της επιχείρη¬ 
σης. 

Ο περιοριστικός κατάλογος αυτών των επιχειρήσεων 
επισυνάπτεται στην αίτηση υποψηφιότητας για την παρα¬ 
χώρηση. Η ενημέρωση του καταλόγου αυτού πραγματο¬ 
ποιείται με βάση τις μεταγενέστερες μεταβολές που ση¬ 
μειώνονται στους δεσμούς που υπάρχουν μεταξύ των επι¬ 
χειρήσεων. 

Αρθρο 7 

1. Οι «ανοικτές διαδικασίες» είναι οι «ανοικτές δημο¬ 
πρασίες», που προβλέπονται στο άρθρο 4 παραγρ. 2α του 
Ν. 1418/84, στα πλαίσια των οποίων όλοι οι ενδιαφερόμε¬ 
νοι εργολήπτες μπορούν να υποβάλλουν προσφορά. 

2. Οι «κλειστές διαδικασίες» είναι οι «δημοπρασίες με 
προεπιλογή», που προβλέπονται στο άρθρο 4 παραγρ. 2β 
του Ν. 1418/84, στα πλαίσια των οποίων μόνον οι εργολή¬ 
πτες που έχουν προσκληθεί από την αναθέτουσα αρχή 
μπορούν να υποβάλλουν προσφορά. 

3. Οι «διαδικασίες με διαπραγμάτευση» είναι ανάλογες 
με τις «δημοπρασίες με απευθείας ανάθεση», που προ- 
βλέπονται στο άρθρο 4 παραγρ. 2γ του Ν. 1418/84, στα 
πλαίσια των οποίων η αναθέτουσα αρχή προσφεύγει 
στους εργολήπτες της επιλογής της και διαπραγματεύεται 
στους όρους της σύμβασης με έναν ή περισσότερους από 
αυτούς. 

Αρθρο 8 

1. Κατά την ανάθεση των συμβάσεων δημοσίων έργων 
οι αναθέτουσες αρχές εφαρμόζουν τις διαδικασίες που 
ορίζονται στο άρθρο 7. 

2. Οι αναθέτουσες αρχές μπορούν να προβούν στην 
ανάθεση των συμβάσεων έργου χρησιμοποιώντας τη δια¬ 
δικασία με διαπραγμάτευση, αφού δημοσιεύσουν προη¬ 
γουμένως προκήρυξη διαγωνισμού και επιλέξουν τους 
υποψηφίους με βάση πιο ποιοτικά και γνωστά εκ των προ- 
τέρων κριτήρια, στις ακόλουθες περιπτώσεις: 

α) Σε περίπτωση αντικανονικών προσφορών μετά από 
ανοικτή ή κλειστή διαδικασία, ή σε περίπτωση κατάθεσης 
προσφορών που είναι απαράδεκτες σύμφωνα με εθνικές 
διατάξεις συμβατές προς εκείνες των άρθρων 13 και 21 
έως 29 του παρόντος Διατάγματος, υπό την προϋπόθεση 
ότι οι αρχικοί όροι της σύμβασης δεν έχουν τροποποιηθεί 
ουοιωδώς. Οι αναθέτουσες αρχές δεν δημοσιεύουν προ¬ 
κήρυξη διαγωνισμού, εάν στη διαδικασία με διαπραγμά¬ 
τευση γίνονται δεκτές όλες οι επιχειρήσεις που ικανο¬ 
ποιούν τα κριτήρια των άρθρων 23 έως 28 και οι οποίες, 
κατά την προηγηθείσα ανοικτή ή κλειστή διαδικασία, υπέ¬ 
βαλαν προσφορές σύμφωνα με τις τυπικές προϋποθέσεις 
της διοδικααίας ανάθεσης της σύμβασης. 

β) Γιο τα έργα που εκτελούνται αποκλειστικά γιο σκο¬ 
πούς έρευνας, δοκιμής ή ολοκλήρωσης σχεδίου και όχι γιο 
να εξασφαλίσουν την αποδοτικότητο ή την κάλυψη των 
δαπανών έρευνας και ανάπτυξης. 

γ) Σε εξαιρετικές περιπτώσεις, όιαν πρόκειται για έργα 

των οποίων η φύοη ή διάφοροι αστάθμητοι παράγοντες 
δεν επιτρέπουν το συνολικό προκαθορισμό των τιμών. 

3. Οι αναθέτουσες αρχές μπορούν να αναθέτουν συμ¬ 
βάσεις έργων προσφεύγοντας στη διαδακασία με δια¬ 
πραγμάτευση, χωρίς να προηγηθεί δημοσίευση προκήρυ¬ 
ξης διαγωνισμού, στις ακόλουθες περιπτώσεις: 

α. Όταν δεν έχει υποβληθεί καμία προσφορά ή καμμία 
κατάλληλη προσφορά σε προκηρυχθέντα διαγωνισμό 
ανοικτής ή κλειστής διαδικασίας, εφόσον οι αρχικοί όροι 
της σύμβασης δεν τροποποιούνται ουσιωδώς και με την 
προϋπόθεση ότι διαβιβάζεται σχετική έκθεση στην Επι¬ 
τροπή των Ευρωπαϊκών Κοινοτήτων ύστερα από αίτησή 
της. 

β. Για τα έργα, η εκτέλεση των οποίων για λόγους τεχνι¬ 
κούς, καλλιτεχνικούς, ή σχετικούς με την προστασία δι¬ 
καιωμάτων αποκλειστικότητας είναι δυνατόν να ανατεθεί 
μόνο σ’ ένα συγκεκριμένο εργολήπτη. 

γ. Στα απολύτως αναγκαία πλαίσια, όταν το άκρως επεί¬ 
γον του χρόνου, το οποίο προκύπτει από γεγονότα απρό¬ 
βλεπτα για τις ενδιαφερόμενος αναθέτουσες αρχές, δεν 
συμβιβάζεται με τις προθεσμίες που προβλέπονται για τις 
ανοικές, κλειστές ή με διαπραγμάτευση διαδικασίες που 
αναφέρονται στην προηγούμενη παράγραφο 2. Οι περι¬ 
στάσεις που επικαλούνται οι αναθέτουσες αρχές για την 
αιτιολόγηση του άκρως επείγοντος δεν θα πρέπει σε καμ¬ 
μία περίπτωση να απορρέουν από δική τους ευθύνη. 

δ. Για τις συμπληρωματικές εργασίες που δεν περιλαμ¬ 
βάνονταν στο αρχικό ανατεθέν έργο ούτε στην πρώτη συ- 
ναφθείσα σύμβαση και οι οποίες κατέστησαν αναγκαίες 
λόγω απροβλέπτων περιστάσεων κατό τη εκτέλεση του 
έργου όπως αυτό περιγράφεται στην αρχική σύμβαση, υπό 
την προϋπόθεση ότι η ανάθεση γίνεται στον εργολήπτη 
που εκτελεί το αρχικό έργο: 

δΐ. όταν αυτές οι εργασίες δεν μπορούν τεχνικά ή οικο¬ 
νομικά να διαχωρισθούν από την κύρια σύμβαση χωρίς να 
δημιουργήσουν μείζονα προβλήματα για τις αναθέτουσες 
αρχές. 

δ2. όταν αυτές οι εργασίες, παρ’ ότι μπορούν να διαχω- 
ρισθοϋν από την εκτέλεση της αρχικής σύμβασης, είναι 
απόλυτα αναγκαίες για τη βελτίωσή της. 

Σε καμμία περίπτωση το συνολικό ποσό των ανατιθεμέ- 
νων συμβάσεων συμπληρωματικών εργασιών δεν μπορεί 
να υπερβαίνει το 50% του ποσού της κύριας σύμβασης. 

ε) Για τα νέα έργα που συνίστανται στην επανάληψη άλ¬ 
λων παρομοίων που ανατέθηκαν στην ίδια επιχείρηση, 
ανάδοχο μιας πρώτης σύμβασης που συνήφθη με την ίδια 
αναθέτουσα αρχή, υπό την προϋπόθεση ότι αυτά τα έργα 
είναι σύμφωνα με ένα βασικό σχέδιο και ότι αυτό το σχέδιο 
έχει αποτελέσει το αντικείμενο μιας πρώτης σύμβασης 
που συνήφθη σύμφωνα με τις διαδικασίες της επόμενης 
παραγράφου 4. 

Η δυνατότητα προσφυγής σ’ αυτή τη διαδικασία πρέπει 
να επισημαίνεται ήδη κατά την προκήρυξη του πρώτου 
διαγωνισμού, το δε συνολικό προβλεπόμενο ποσό για τα 
νέα έργα λαμβάνεται υπόψη από τις αναθέτουσες αρχές 
για την εφαρμογή των διατάξεων του άρθρου 11. 

Προσφυγή στη διαδικασία αυτή μπορεί να γίνει μόνο επί 
μία τριετία από τη σύναψη της αρχικής σύμβασης. 

4. Σε όλες τις άλλες περιπτώσεις, οι αναθέτουσες αρ¬ 
χές αναθέτουν τις συμβάσεις τους, προσφεύγοντας είτε 
στην ανοικτή είτε στην κλειστή διαδικασία. 


Άρθρο 9 

1. Η αναθέτουσααρχή γνωστοποιεί, σε προθεσμία δε¬ 
καπέντε ημερών από την παραλαβή της αίτησης, σε κάθε 
αποκλεισθέντα υποψήφιο ή προσφέροντα που υποβάλλει 
σχετική αίτηση, τους λόγους απόρριψης της υποψηφιότη¬ 
τάς του ή της προσφοράς του, και στην περίπτωση ανάθε¬ 
σης του έργου γνωστοποιεί και την επωνυμία του αναδό- 
χου. 

2. Η αναθέτουσα αρχή γνωστοποιεί στους υποψηφίους 
ή προσφέροντες που υποβάλλουν σχετική αίτηση τους λό¬ 
γους για τους οποίους αποφάσισε να μην αναθέσει τελικά 
τη σύμβαση ή να αρχίσει εκ νέου τη σχετική διαδικασία. 
Πληροφορεί επίσης την Υπηρεσία Επισήμων Εκδόσεων 
των Ευρωπαϊκών Κοινοτήτων για την απόφαση αυτή. 

3. Για κάθε ανατιθέμενη σύμβαση οι αναθέτουσες αρ¬ 
χές καταρτίζουν ένα πρακτικό, το οποίο περιλαμβάνει 
τουλάχιστον: 

α. την επωνυμία κα τη διεύθυνση της αναθέτουσας αρ¬ 
χής, το αντικείμενο και την αξία της σύμβασης. 

β. τις επωνυμίες των επιλεγέντων υποψηφίων ή προ- 
σφερόντων και την αιτιολόγηση της επιλογής τους. 

γ. τις επωνυμίες των αποκλεισθέντων υποψηφίων ή 
προσφερόντων και τους λόγους του αποκλεισμού τους. 

δ. την επωνυμία του αναδόχου κάι την αιτιολόγηση της 
επιλογής της προσφοράς του, καθώς και, εφόσον συντρέ¬ 
χει λόγος, το τμήμα της σύμβασης που ο ανάδοχος προτί- 
θεται να αναθέσει υπεργολαβικά σε τρίτους. 

ε. σε ότι αφορά τις διαδικασίες με διαπραγμάτευση, την 
αιτιολόγηση των περιστάσεων που αναφέρονται στο άρ¬ 
θρο 8 και οι οποίες δικαιολογούν την προσφυγή στις διαδι¬ 
κασίες αυτές. 

Το πρακτικό αυτό, ή τα σπουδαιότερα σημεία του, κοι¬ 
νοποιείται στην Επιτροπή των Ευρωπαϊκών Κοινοτήτων 
μετά από αίτησή της. 

Άρθρο 10 

1. Στις ουμβάσεις μελέτης και κατασκευής οικισμών 
κοινωνικού χαρακτήρα, για τις οποίες λόγω της σπουδαιό- 
τητας, του πολυπλόκου της κατασκευής καί προβλεπόμε- 
νης διάρκειας των έργων απαιτείται ευθύς εξαρχής η 
στενή ομαδική συνεργασία μεταξύ των αναθετουσών αρ¬ 
χών, εμπειρογνωμόνων και του εργολήπτη που θα επιφορ- 
τισθεί με την εκτέλεση των έργων, μπορεί να εφαρμοσθεϊ 
ειδική διαδικασία ανάθεσης προκειμένου να επιλεγεί ο 
καταλληλότερος προς ένταξη στην ομάδα εργασίας εργο¬ 
λήπτης. Γ ια το σκοπό αυτό οι αναθέτουσες αρχές περι¬ 
λαμβάνουν στην προκήρυξη του διαγωνισμού την κατά το 
δυνατόν ακριβέστερη περιγραφή των προς εκτέλεση έρ¬ 
γων, ώστε οι ενδιαφερόμενοι εργολήπτες να μπορούν να 
διαμορφώσουν σαφή ιδέα περί του μελετούμενου έργου. 

Επιπλέον, οι αναθέτουσες αρχές αναφέρουν στην πα¬ 
ραπάνω προκήρυξη, σύμφωνα με τις διατάξεις των άρ¬ 
θρων 23 μέχρι 28 του παρόντος, τους προσωπικούς, τε¬ 
χνικούς και οικονομικούς όρους, τους οποίους πρέπει να 
πληρούν οι υποψήφιοι. 

2. Όταν εφαρμόζεται η ανωτέρω διαδικασία οι αναθέ¬ 
τουσες αρχές εφαρμόζουν τους κοινούς κανόνες δημο¬ 
σιότητας που αναφέρονται στην «κλειστή διαδικασία» (άρ¬ 
θρα 14,16,17) και εκείνους, που αναφέρονται στα κριτή¬ 
ρια ποιοτικής επιλογής (άρθρα 23 μέχρι 28). 

Άρθρο 11 

1. Τα άρθρα 8 μέχρι 29 του παρόντος εφαρμόζονται 

στις περιπτώσεις που προβλέπονται στο άρθρο 7 σε συμ¬ 
βάσεις δημοσίων έργων η προϋπολογιζόμενη αξία των 
οποίων εκτός του φόρου προστιθέμενης αξίας είναι ίση ή 
μεγαλύτερη των 5.000.000 ευρωπαϊκών νομισματικών 
μονάδων (Ε Ν,Μ.). Για τον υπολογισμό του ποσού αυτού 
λαμβάνεται υπόψη, εκτός από την αξία των έργων, και η 
προϋπολογιζομένη αξία των υλικών, που είναι αναγκαία 
για την εκτέλεση των έρνων καθώς και εκείνων που τίθε¬ 
νται στη διάθεση του εργολήπτη από τις αναθέτουσες αρ¬ 
χές. 

2. Για την αντίστοιχη αξία σε δραχμές του ποσού των 
Ε.Ν.Μ. όπου αναφέρεται στις διατάξεις του παρόντος, τη 
χρονική διάρκεια ισχύος της καθώς και για κάθε μεταβολή 
της από τα αρμόδια κοινοτικά όργανα θα ενημερώνονται οι 
αναθέτουσες αρχές από την αρμόδια Υπηρεσία για θέ¬ 
ματα ΕΟΚ της Γενικής Γραμματείας Δημοσίων Έργων. 

3. Όταν ένα έργο υποδιαιρείται σε πολλά τμήματα, κα¬ 
θένα από τα οποία αποτελεί αντικείμενο ιδιαίτερης σύμ¬ 
βασης, για την εκτίμηση του ποσού που αναφέρεται στην 
παράγραφο 1 πρέπει να λαμβάνεται υπόψη η αξία όλων 
των τμημάτων. Όταν το άθροισμα της αξίας των τμημάτων 
φτάνει ή υπερβαίνει το ποσό που αναφέρεται στην παρά¬ 
γραφο 1, οι διατάξεις αυτής της παραγράφου εφαρμόζο¬ 
νται για όλα τα τμήματα. Οι αναθέτουσες αρχές μπορούν 
να εξαιρούν από την εφαρμογή της παραγράφου 1 τα μέρη 
των οποίων η αξία υπολογιζόμενη χωρίς το ΦΠΑ είναι κα¬ 
τώτερη από 1.000.000 ΕΝΜ, εφόσον το άθροισμα του πο¬ 
σού των τμημάτων αυτών δεν υπερβαίνει το 20% του 
αθροίσματος της αξίας των τμημάτων. 

4. Κανένα έργο και καμία σύμβαση δεν δύναται να κατα- 
τμηθεί προς αποφυγή της εφαρμογής των προηγουμένων 
παραγράφων. 

Αρθρο 12 

1. Στα κείμενα γενικού περιεχομένου ή στα τεύχη δημο- 
πράτησης κάθε σύμβασης μνημονεύονται οι τεχνικές προ¬ 
διαγραφές που καθορίζονται στην επόμενη παράγραφο 2. 

2. Ως «τεχνικές προδιαγραφές» νοούνται όλες οι τεχνι¬ 
κές απαιτήσεις που περιέχονται ιδίως στις συγγραφές 
υποχρεώσεων και καθορίζουν τα απαιτούμενα χαρακτηρι¬ 
στικά μιας εργασίας, ενός υλικού, ενός προϊόντος ή μιας 
προμήθειας ειδών και οι οποίες επιτρέπουν τον αντικειμε¬ 
νικό προσδιορισμό μιας εργασίας, ενός υλικού, ενός προ¬ 
ϊόντος ή μιας προμήθειας ειδών, έτσι ώστε να ανταποκρί- 
νεται στη χρήση για την οποία αυτά προορίζεται από την 
αναθέτουσα αρχή Τα χαρακτηριστικά αυτά περιλαμβά¬ 
νουν τα επίπεδα ποιότητας ή απόδοσης, την ασφάλεια, τις 
διαστάσεις, καθώς και τις απαιτήσεις που ισχύουν για το 
υλικό, το προϊόν ή την προμήθεια ειδών, όσον αφορά την 
οργάνωση της ποιότητας, την ορολογία, τα σύμβολα, τις 
δοκιμές και μεθόδους δοκιμών, τη συσκευασία, τη σή¬ 
μανση και τις εττικέτες. Περιλαμβάνουν επίσης τους κα¬ 
νόνες σχεδιασμού και υπολογισμού του έργου, τους όρους 
δοκιμής, ελέγχου και παραλαβής των έργων, καθώς και τις 
κατασκευαστικές τεχνικές ή μεθόδους και κάθε άλλο όρο 
τεχνικού χαρακτήρα που η αναθέτουσα αρχή είναι σε θέση 
να καθορίσει, μέσω γενικών ή ειδικών κανονιστικών διατά¬ 
ξεων, σχετικά με τα ολοκληρωθέντα έργα, καθώς και με 
τα υλικά ή τα στοιχεία που αποτελούν τα έργα αυτά. 

Ως «πρότυπα» νοούνται οι τεχνικές προδιαγραφές που 
έχουν εγκριθεί από κάποιον αναγνωρισμένο οργανισμό 
κανονιστικών αρμοδιοτήτων, με σκοπό την επαναλαμβα¬ 
νόμενη ή συνεχή εφαρμογή, η οποία όπως καταρχήν δεν 


είναι υποχρεωτική. 

Ως «ευρωπαϊκά πρότυπα» νοούνται τα πρότυπα που 
έχου εγκριθεί από την Ευρωπαϊκή Επιτροπή Τυποποίησης 
(ΟΕΝ) ή από την Ευρωπαϊκή Επιτροπή Ηλεκτροτεχνικής 
Τυποποίησης (ΟΕΝΕ1_ΕΟ) ως «Ευρωπαϊκά Πρότυπα 
{ΟΕΝ}» ή ως «Κείμενα Εναρμόνισης (ΗΩ)» σύμφωνα με 
τους κοινούς κανόνες των οργανισμών αυτών. 

Ως «ευρωπαϊκή τεχνική έγκριση» νοείται η ευνοϊκή τε¬ 
χνική εκτίμηση της καταλληλότητας ενός προϊόντος για 
χρήση, με γνώμονα την ικανοποίηση των βασικών απαιτή¬ 
σεων για τις κατασκευές και με βάση τα εγγενή χαρακτη¬ 
ριστικά του προϊόντος και τους τιθέμενους όρους εφαρ¬ 
μογής και χρήσης του. Μια ευρωπαϊκή τεχνική έγκριση χο¬ 
ρηγείται από τον οργανισμό που είναι αναγνωρισμένος για 
το σκοπό αυτό από το εκάστοτε κράτος-μέλος. 

Ως «κοινή τεχνική προδιαγραφή» νοείται η τεχνική προ¬ 
διαγραφή που έχει εκπονηθεί σύμφωνα με διαδικασία 
αναγνωρισμένη από τα κράτη-μέλη με σκοπό την εξασφά¬ 
λιση της ενιαίας εφαρμογής σε όλα τα κράτη-μέλη και έχει 
δημοσιευθεί στην Επίσημη Εφημερίδα των Ευρωπαϊκών 
Κοινοτήτων. 

Ως «ουσιώδεις απαιτήσεις» νοούνται οι απαιτήσεις σχε¬ 
τικά με την ασφάλεια, την υγεία και ορισμένους άλλους 
τομείς γενικού συμφέροντος, στις οποίες πρέπει να αντα- 
ποκρίνονται τα έργα. 

3. Με την επιφύλαξη των εθνικών τεχνικών κανόνων 
αναγκααστικού δικαίου, εφόσον οι κανόνες αυτοί συμβι¬ 
βάζονται με το κοινοτικό δίκαιο, οι εν λόγω τεχνικές προ¬ 
διαγραφές καθορίζονται από τις αναθέτουσες αρχές με 
παραπομπή είτε στα εθνικά πρότυπα που ισχύουν κατ' 
εφαρμογή των αντίστοιχων ευρωπαϊκών είτε σε ευρωπαϊ¬ 
κές τεχνικές εγκρίσεις, είτε σε κοινές τεχνικές προδια¬ 
γραφές. 

4. Η αναθέτουσα αρχή μπορεί να παρεκκλίνει από την 
αρχή της παραγράφου 3 εάν, 

α. τα πρότυπα, οι ευρωπαϊκές τεχνικές εγκρίσεις ή οι 
κοινές τεχνικές προδιαγραφές δεν περιλαμβάνουν καμία 
διάταξη ως προς την εξακρίβωση της καταλληλότητας 
ενός προϊόντος, ή εάν δεν υπάρχουν τεχνικά μέσα για να 
εξακριβωθεί κατά ικανοποιητικό τρόπο αν ένα προϊόν είναι 
σύμφωνο με τα εν λόγω πρότυπα ή με τις εν λόγω εγκρί¬ 
σεις. 

β. τα εν λόγω πρότυπα, οι ευρωπαϊκές τεχνικές εγκρί¬ 
σεις ή οι κοινές τεχνικές προδιαγραφές υποχρέωναν την 
αναθέτουσα αρχή να χρησιμοποιήσει προϊόντα ή υλικά 
ακατάλληλα για τις εν χρήσει εγκαταστάσεις της ή που θα 
συνεπάγονταν δυσανάλογα έξοδα η δυσανάλογες τεχνι¬ 
κές δυσκολίες, αλλά μόνο στα πλαίσια μιας σαφώς καθο¬ 
ρισμένης στρατηγικής και με την προοπτική να υιοθετη¬ 
θούν, σε ορισμένο χρονικό διάστημα, ευρωπαϊκά πρό¬ 
τυπα, ευρωπαϊκές τεχνικές εγκρίσεις ή κοινές τεχνικές 
προδιαγραφές. 

γ. το συγκεκριμένο σχέδιο αποτελεί πραγματική καινο¬ 
τομία και εφόσον δεν θα ήταν σκόπιμη η χρησιμοποίηση 
των υπαρχόντων προτύπων, των υπαρχουσών ευρωπαϊκών 
τεχνικών εγκρίσεων ή των κοινών τεχνικών προδιαγρα¬ 
φών. 

5. Οι αναθέτουσες αρχές που προσφεύγουν στην εφαρ¬ 
μογή της παραγράφου 4 αναφέρουν τους λόγους, εκτός 
εάν αυτό δεν είναι δυνατόν, στην πρόσκληση υποβολής 
προσφορών που δημοσιεύεται στην Επίσημη Εφημερίδα 
των Ευρωπαϊκών Κοινοτήτων ή στη συγγραφή υποχρεώ¬ 
σεων, σε κάθε δε περίπτωση αναφέρουν ιούς λόγους αυ- 

τούς στα εσωτερικό τους έγγραφα και ενημερώνουν σχε¬ 
τικά τα κράτη-μέλη και την Επιτροπή των Ευρωπαϊκών 
Κοινοτήτων μετά από σχετικό αίτημά τους. 

6. Εάν δεν υπάρχουν ευρωπαϊκά πρότυπα, ευρωπαϊκές 
τεχνικές εγκρίσεις ή κοινές τεχνικές προδιαγραφές, οι τε¬ 
χνικές προδιαγραφές: 

α. καθορίζονται με αναφορά στις ισχϋουσες εθνικές 
προδιαγραφές που αναγνωρίζονται ως σύμφωνες προς τις 
ουσιώδεις απαιτήσεις που απαριθμούνται στις κοινοτικές 
οδηγίες τις σχετικές με την τεχνική εναρμόνιση, σύμφωνα 
με τις διαδικασίες που προβλέπονται στις εν λόγω οδη¬ 
γίες, και ιδίως σύμφωνα με τις διαδικασίες που προβλέπο- 
νται στην οδηγία 89/106/ΕΟΚ του Συμβουλίου της 21ης 
Δεκεμβρίου 1989 σχετικά με τα δομικά υλικά. (Ε Ε Ε 40/ 
11.2.1989). 

β. μπορούν να καθορίζονται με αναφορά στις εθνικές 
τεχνικές προδιαγραφές όσον αφορά το σχεδίασμά, τον 
υπολογισμό και την υλοποίηση των έργων και τη χρησιμο¬ 
ποίηση προϊόντων. 

γ. μπορούν να καθορίζονται με αναφορά σε άλλα έγ¬ 
γραφα. 

Στην περίπτωση αυτή είναι προτιμότερη η αναφορά, 
κατά σειρά προτίμησης: 

γΐ. στα εθνικά πρότυπα που ισχύουν κατ’ εφαρμογή των 
αντίστοιχων διεθνών προτύπων τα οποία έχουν εγκριθεί 
από την Ελλάδα. 

γ2. στα άλλα πρότυπα και ελληνικές εθνικές τεχνικές 
εγκρίσεις. 

γ3. σε οποιοδήποτε άλλο πρότυπο. 

7. Απαγορεύεται η εισαγωγή στους συμβατικούς όρους 
συγκεκριμένης συμβάσεως τεχνικών προδιαγραφών που 
μνημονεύουν προϊόντα συγκεκριμένης κατασκευής ή 
προελεύσεως ή ιδιαίτερες μεθόδους και που έχουν ως 
αποτέλεσμα να ευνοούν ή να αποκλείουν ορισμένες επι¬ 
χειρήσεις, εκτός αν οι προδιαγραφές αυτές δικαιολογού¬ 
νται από το αντικείμενο της συμβάσεως. Απαγορεύεται 
ιδίως η αναφορά σημάτων, διπλωμάτων ευρεσιτεχνίας ή 
τύπων, καθώς και η αναφορά ορισμένης καταγωγής ή ορι¬ 
σμένης παραγωγής. Επιτρέπεται ωστόσο η αναφορά 
αυτή, αν συνοδεύεται από τη μνεία «ή ισοδύναμο», όταν οι 
αναθέτουσες αρχές αδυνατούν να προβούν σε περιγραφή 
του αντικειμένου της συμβάσεως μέσω προδιαγραφών 
που να είναι αρκούντως ακριβείς και κατανοητές σ’ όλους 
τους ενδιαφερομένους. 

Αρθρο 13 

1. Στη συγγραφή υποχεώσεων η αναθέτουσα αρχή μπο¬ 
ρεί να ζητήσει από τον προσφέροντα να της ανακοινώσει 
στην προσφορά του το τμήμα της σύμβασης που ενδεχο¬ 
μένως προτίθεται να αναθέσει υπεργοληπτικά σε τρίτους. 
Η ανακοίνωση αυτή δεν προδικάζει το θέμα της ευθύνης 
του κύριου εργολήπτη 

2. Η αναθέτουσα αρχή μπορεί ή είναι δυνατόν να υπο¬ 
χρεωθεί από ένα κράτος - μέλος να αναφέρει στη συγ¬ 
γραφή υποχρεώσεων την αρχή ή τις αρχές από τις οποίες 
οι υποψήφιοι μπορούν να λάβουν τις απαραίτητες πληρο¬ 
φορίες σχετικά με τις υποχρεώσεις που απορρέουν από 
διατάξεις της εργατικής νομοθεσίας που ισχύουν στην ελ¬ 
ληνική επικράτεια, στην περιοχή ή στην τοποθεσία όπου 
πρόκειται να εκτελεστεί το έργο και οι οποίοι πρέπει να 
εφαρμοσθούν για τις εργασίες στο εργοτάξιο κατά την πε¬ 
ρίοδο εκτέλεσης της σύμβασης. 

3. Η αναθέτουσα αρχή που παρέχει τις πληροφορίες 


που αναφέρονται στην παράγραφο 2, ζητεί από τους προ- 
αφέροντες ή από τους συμμετέχοντες στην διαδικασία 
αναθέσεως της ουμβάσεως να αναφέρουν ότι έλαβαν 
υπόψη, κατά την προετοιμασία της προσφοράς τους, τις 
υποχρεώσεις σχετικά με τις διατάξεις προστασίας και τις 
συνθήκες εργασίας, που ισχύουν στον τόπο εκτελέσεως 
των έργων. Η διαδικασία αυτή δεν εμποδίζει την εφαρ¬ 
μογή των διατάξεων του άρθρου 30 παράγραφος 5 σχε¬ 
τικά με την επαλήθευση των ασυνήθιστα χαμηλών προ¬ 
σφορών. 

Άρθρο 14 

1. Οι αναθέτουσες αρχές γνωστοποιούν με ενδεικτική 
προκήρυξη τα κύρια χαρακτηριστικά των συμβάσεων έρ¬ 
γων που προτίθενται να αναθέσουν, των οποίων τα ποσά 
είναι ίσα ή μεγαλύτερα του κατωτάτου ορίου που ορίζεται 
στο άρθρο 11 παράγραφος 1. 

2. Οι αναθέτουσες αρχές που προτίθενται να αναθέ¬ 
σουν μία σύμβαση δημοσίων έργων με διαδικασία ανοικτή, 
κλειστή ή με διαπραγμάτευση στις περιπτώσεις που ανα¬ 
φέρει το άρθρο 8 παράγραφος 2, γνωστοποιούν την πρό¬ 
θεσή τους αυτή με σχετική προκήρυξη. 

3. Οι αναθέτουσες αρχές που προτίθενται να προσφΰ- 
γουν στη διαδικασία της παραχώρησης δημοσίων έργων 
γνωστοποιούν την πρόθεσή τους αυτή με σχετική προκή¬ 
ρυξη. 

4. Οι ανάδοχοι παραχώρησης που δεν είναι αναθέτου¬ 
σες αρχές και που προτίθενται να αναθέσουν σύμβαοη έρ¬ 
γων σε τρίτους, κατά την έννοια του άρθρου 6 παράγρα¬ 
φος 4, γνωστοποιούν την πρόθεσή τους αυτή με σχετική 
προκήρυξη. 

5. Οι αναθέτουσες αρχές που ανέθεσαν μία ούμβαση 
γνωστοποιούν το αποτέλεσμα της σχετικής διαδικασίας 
με σχετική ανακοίνωση. Σε ορισμένες περιπτώσεις είναι 
δυνατόν να μη περιληφθούν ορισμένα πληροφοριακά 
στοιχεία για την ανάθεση μιάς σύμβασης, εφόσον η κοινο- 
λόγησή τους θα εμπόδιζε την εφαρμογή των νόμων, θα 
ήταν αντίθετη προς το δημόσιο συμφέρον ή θα έβλαπτε τα 
νόμιμα εμπορικά συμφέροντα δημοσίων ή ιδιωτικών επι¬ 
χειρήσεων ή το θεμιτό ανταγωνισμό μεταξύ εργολη¬ 
πτών. 

6. Οι προκηρύξεις και οι ανακοινώσεις που προβλέπο- 
νται οτις προηγούμενες παραγράφους αποστέλλονται 
από τις αναθέτουσες αρχές το ταχύτερον δυνατόν και με 
τον καταλληλότερο τρόπο προς την Υπηρεσία Επισήμων 
Εκδόσεων των Ευρωπαϊκών Κοινοτήτων. Στην περίπτωση 
της επιστημονικής διαδικασίας που προβλέπεται στο άρ¬ 
θρο 18, οι προκηρύξεις αποστέλλονται με τέλεξ, τηλεγρά¬ 
φημα ή τηλεομοιοτυπία. 

α. Η προκήρυξη που προβλέπεται στην παράγραφο 1 
αποστέλλεται το ταχύτερο δυνατόν μετά από την έγκριση 
του προγράμματος στο οποίο εντάσσονται οι συμβάσεις 
έργων που οι αναθέτουσες αρχές προτίθενται να αναθέ¬ 
σουν. 

β. Η ανακοίνωση που προβλέπεται στην παράγραφο 5 
αποστέλλεται το αργότερο 48 ημέρες μετό από την ανά¬ 
θεση της αντίστοιχης σύμβασης. 

7 . Οι προκηρύξεις και οι ανακοινώσεις που προβλέπο- 
νται στις παραγράφους 1,2, 3, 4 και 5 συντάσσονται σύμ¬ 
φωνα με τα υποδείγματα που εμφαίνονται στα παραρτή¬ 
ματα ίΙ, III, IV και V και περιέχουν τα πληροφοριακά στοι¬ 
χεία που ζητούνται στα παραρτήματα αυτά. 

Στην ανοικτή, την κλειστή και τη με διαπραγμάτευση 

διαδικασία οι αναθέτουσες αρχές δεν μπορούν να απαι¬ 
τούν την ικανοποίηση άλλων όρων εκτός από αυτούς που 
προβλέπονται στα άρθρα 26 και 27, όταν ζητούν τα πλη¬ 
ροφοριακά στοιχεία που αφορούν του όρους οικονομικού 
και τεχνικού χαρακτήρα που θέτουν στους υποψήφιους 
εργολήπτες, προκειμένου να τους επιλέξουν. (Παράρτημα 
IIΒ σημείο 11, παράρτημα II Γ σημείο 10 και παράρτημα II 
Δ σημείο 9). 

8. Οι προκηρύξεις και οι ανακοινώσεις των παραγράφων 
1 και 5 δημοσιεύονται αναλυτικά στην Επίσημη Εφημε¬ 
ρίδα των Ευρωπαϊκών Κοινοτήτων και στην Τράπεζα Δε¬ 
δομένων ΤΕϋ στις επίσημες γλώσσες των Κοινοτήτων, 
ενώ μόνο το κείμενο της ελληνικής γλώσσας θεωρείται 
αυθεντικό. 

9. Οι προκηρύξεις των παραγράφων 2, 3 και 4 δημο¬ 
σιεύονται αναλυτικά στην Επίσημη Εφημερίδα των Ευρω¬ 
παϊκών Κοινοτήτων και στην Τράπεζα Δεσομένων ΤΕΟ 
στην ελληνική γλώσσα. Μία σύνοψη των σημαντικότερων 
στοιχείων κάθε προκήρυξης δημοσιεύεται και στις λοιπές 
επίσημες γλώσσες, ενώ μόνο το κείμενο της ελληνικής 
γλώσσας θεωρείται αυθεντικό. 

10. Η Υπηρεσία Επισήμων Εκδόσεων των Ευρωπαϊκών 
Κοινοτήτων δημοσιεύει τις προκηρύξεις το αργότερο σε 
12 ημέρες από την ημερομηνία αποστολής τους. Στην πε¬ 
ρίπτωση της επισπευμένης διαδικασίας, την οποία προ¬ 
βλέπει το άρθρο 18, η προθεσμία αυτή περιορίζεται σε 5 
ημέρες. 

11. Η προκήρυξη δεν πρέπει να δημοσιεύεται στην Επί- 
σημη Εφημερίδα ή στον ελληνικό τύπο πριν από την προα- 
ναφερόμενη ημερομηνία αποστολής της. την οποία και 
πρέπει να αναφέρει ρητά. Κατά την δημοσίευση αυτή δεν 
πρέπει να κοινοποιούνται στοιχεία άλλα από εκείνα που 
δημοσιεύονται στην Επίσημη Εφημερίδα των Ευρωπαϊκών 
Κοινοτήτων. 

12. Οι αναθέτουσες αρχές πρέπει να είναι σε θέση να 
αποδείξουν την ημερομηνία αποστολής. 

13. Οι αναθέτουσες αρχές μπορούν να δημοσιεύσουν 
στην Επίσημη Εφημερίδα των Ευρωπαϊκών Κοινοτήτων 
προκηρύξεις για τη δημοπράτηση δημοσίων έργων που 
δεν υπόκεινται στις διατάξεις του παρόντος διατάγματος 
περί υποχρεωτικής δημοσιότητας. 

14. Τα έξοδα δημοσίευσης των προκηρύξεων διαγωνι¬ 
σμών στην Επίσημη Εφημερίδα των Ευρωπαϊκών Κοινοτή¬ 
των βαρύνουν τις Ευρωπαϊκές Κοινότητες. Καμμία προκή¬ 
ρυξη δεν πρέπει να υπερβαίνει σε έκταση τη μία σελίδα 
της εφημερίδας αυτής, δηλαδή τις 650 λέξεις περίπου. Σε 
κάθε φύλλο της εν λόγω εφημερίδας, το οποίο περιλαμ¬ 
βάνει μία ή περισσότερες προκηρύξεις, δημοσιεύονται και 
τα υποδείγματα τα οποία ακολουθούν οι δημοσιευόμενες 
προκηρύξεις. 

Αρθρο 15 

1. Στις ανοικτές διαδικασίες η προθεσμία παραλαβής 
των προσφορών που καθορίζεται από τις αναθέτουσες 
αρχές δεν πρέπει να είναι μικρότερη των 52 ημερών από 
την ημερομηνία αποστολής της προκήρυξης. 

2. Η προθεσμία παραλαβής των προσφορών που προ- 
βλέπεται στην παράγραφο 1 μπορεί να μειωθεί σε 36 ημέ¬ 
ρες, εάν οι αναθέτουσες αρχές έχουν δημοσιεύσει την 
προκήρυξη που προβλέπεται στο άρθρο 14 παράγραφος 
1, η οποία συντάσσεται σύμφωνα με το υπόδειγμα του πα- 
ραρτήματος II Α, στην Επίσημη Εφημερίδα των Ευρωπαϊ¬ 
κών Κοινοτήτων. 


3. Εφόσον έχουν ζητηθεί εμπρόθεσμα, οι συγγραφείς 
υποχρεώσεων και τα συμπληρωματικά έγγραφα - στοιχεία 
πρέπει να αποοτέλλονται στους εργολήπτες από τις ανα¬ 
θέτουσες αρχές ή τις αρμόδιες υπηρεσίες εντός έξι ημε¬ 
ρών από την παραλαβή της σχετικής αίτησής τους. 

4. Εφόσον έχουν ζητηθεί εμπρόθεσμα, οι συμπληρωμα¬ 
τικές πληροφορίες σχετικά με τις συγγραφές υποχρεώ¬ 
σεων πρέπει να παρέχονται από τις αναθέτουσες αρχές το 
αργότερο έξι ημέρες πριν από την εκπνοή της προθεσμίας 
που έχει καθοριστεί για την παραλαβή των προσφορών. 

5. Στις περιπτώσεις που οι συγγραφές υποχρεώσεων 
και τα συμπληρωματικά έγγραφα ή οι πληροφορίες δεν εί¬ 
ναι δυνατόν, λόγω του όγκου τους, να παρασχεθούν εντός 
των προθεσμιών που καθορίζονται στις παραγράφους 3 
και 4 ή όταν οι προσφορές δύνανται να συνταχθούν μόνο 
μετά από επίσκεψη στον τόπο εκτέλεσης των έργων ή 
μετά από επιτόπιο εξέταση εγγράφων στοιχείων προσαρ- 
τημένων στη συγγραφή υποχρεώσεων, οι προθεσμίες που 
προβλέπονται στις παραγράφους 1 και 2 πρέπει να παρα- 
τείνονται ανάλογα. 

Άρθρο 16 

1 Στις κλειστές διαδικασίες και στις διαδικασίες με δια¬ 
πραγμάτευση, κατά την έννοια του άρθρου 8 παράγραφος 
2, η προθεσμία παραλαβής των αιτήσεων συμμετοχής που 
καθορίζεται από τις αναθέτουσες αρχές δεν πρέπει να εί¬ 
ναι μικρότερη των 37 ημερών από την ημερομηνία απο¬ 
στολής της προκήρυξης. 

2. Οι αναθέτουσες αρχές καλούν ταυτοχρόνως και εγ- 
γράφως τους επιλεγέντες υποψηφίους να υποβάλλουν τις 
προσφορές τους. Η πρόσκληση συνοδεύεται από τη συγ¬ 
γραφή υποχρεώσεων και τα συμπληρωματικό έγγραφα 
στοιχεία, περιλαμβάνει δε τουλάχιστον: 

α. κατά περίπτωση, τη διεύθυνση της υπηρεσίας από 
την οποία μπορεί να ζητηθεί η συγγραφή υποχρεώσεων 
και τα συμπληρωματικά έγγραφα στοιχεία και την προθε¬ 
σμία για την υποβολή σχετικής αίτησης καθώς και το ύψος 
και τον τρόπο πληρωμής του ποσού που ενδεχομένως 
απαιτείται ως αντίτιμο αυτών των εγνράφων. 

β. την προθεσμία παραλαβής των προσφορών, τη διεύ¬ 
θυνση στην οποία πρέπει να διαβιβασθούν και τη γλώσσα 
ή τις γλώσσες στις οποίες πρέπει να συνταχθούν. 

γ. αναφορά των στοιχείων της ήδη δημοσιευθείσας 
προκήρυξης. 

δ. αναφορά των εγγράφων στοιχείων που ενδεχομένως 
πρέπει να επισυναφθούν, είτε για την τεκμηρίωση δηλώ¬ 
σεων που πρέπει να είναι επαληθεύσιμες και στις οποίες ο 
υποψήφιος προβαίνει σύμφωνα με το άρθρο 14 παράγρα¬ 
φος 7, είτε για τη συμπλήρωση των πληροφοριών που 
προβλέπονται στο ίδιο άρθρο, με όρους ίδιους με εκεί¬ 
νους που προβλέπονται στα άρθρα 26 και 27. 

ε. Τα κριτήρια ανάθεσης της σύμβασης, εφόσον δεν 
αναφέρονται στην προκήρυξη. 

3. Στις κλειστές διαδικασίες η προθεσμία παραλαβής 
των προσφορών που καθορίζεται από τις αναθέτουσες 
αρχές δεν μπορεί να είναι μικρότερη των 40 ημερών από 
την ημερομηνία αποστολής της έγγραφης πρόσκλησης. 

4. Η προθεσμία παραλαβής των προσφορών που προ- 
βλέπεται στην παράγραφο 3 μπορεί να μειωθεί σε 26 ημέ¬ 
ρες, εάν οι αναθέτουσες αρχές έχουν δημοσιεύσει την 
προκήρυξη που προβλέπεται στο άρθρο 14 παράγραφος 
1, η οποία έχει συνταχθεί σύμφωνα με το υπόδειγμα του 
παραρτήματος II Α στην Επίσημη Εφημερίδα των Ευρώ- 

παϊκών Κοινοτήτων. 

5. Οι αιτήοεις συμμετοχής σε διαδικασίες σύναψης 
συμβάσεων δημοσίων έργων δύναται να γίνουν με επι¬ 
στολή, με τηλεγράφημα, με τέλεξ, με τηλεομοιοτυπία ή με 
τηλεφώνημα. Στις τέσσερις τελευταίες περιπτώσεις πρέ¬ 
πει να επιβεβαιώνονται με επιστολή αποστελλόμενη από 
της λήξεως της προθεσμίας που προβλέπεται στην παρά¬ 
γραφο 1. 

6. Εφόσον έχουν ζητηθεί εμπρόθεσμα συμπληρωματι¬ 
κές πληροφορίες σχετικά με τη συγγραφή υποχρεώσεων, 
αυτές πρέπει να παρέχονται από τις αναθέτουσες αρχές 
το αργότερο έξι ημέρες πριν από την εκπνοή της προθε¬ 
σμίας που έχει καθορισθεί για την παραλαβή των προσφο¬ 
ρών. 

7. Στις περιπτώσεις όπου οι προσφορές δϋνανται να συ¬ 
νταχθούν μόνο μετά από επίσκεψη στον τόπο εκτέλεσης 
των έργων ή μετά από επιτόπια εξέταση εγγράφων στοι¬ 
χείων προσαρτημάτων στη συγγραφή υποχρεώσεων, η 
προθεσμία που προβλέπεται στις παραγράφους 3 και 4 
πρέπει να παρατείνεται ανάλογα. 

Αρθρο 17 

Στις διαδικασίες σύναψης συμβάσεων δημοσίων έργων, 
που διενεργούνται συμφώνως όπως τις διατάξεις του πα¬ 
ρόντος, η υποβολή των προσφορών από τους εργολήπτες 
μπορεί να γίνει και με συστημένη επιστολή με δική τους 
ευθύνη ως προς το περιεχόμενο των προσφορών και το 
χρόνο περιελεύσεως τούτων στις αναθέτουσες αρχές. 

Αρθρο 18 

1. Στις περιπτώσεις όπου επείγοντες λόγοι καθιστούν 
αδύνατη την τήρηση των προθεσμιών που προβλέπονται 
στο άρθρο 1 6, οι αναθέτουσες αρχές μπορούν να καθορί¬ 
σουν τις ακόλουθες προθεσμίες: 

α. προθεσμία παραλαβής των αιτήσεων συμμετοχής, η 
οποία δεν μπορεί να είναι μικρότερη των δεκαπέντε ημε¬ 
ρών από την ημερομηνία αποστολής της προκήρυξης. 

β. η προθεσμία παραλαβής των προσφορών, η οποία 
δεν μπορεί να είναι μικρότερη των δέκα ημερών από την 
ημερομηνία της πρόσκλησης. 

2. Εφόσον έχουν ζητηθεί εμπρόθεσμα συμπληρωματι¬ 
κές πρηροφορίες σχετικά με τη συγγραφή υποχρεώσεων, 
αυτές πρέπει να παρέχονται από τις αναθέτουσες αρχές 
το αργότερο τέσσερις ημέρες πριν από την εκπνοή της 
προθεσμίας που έχει καθορισθεί για την παραλαβή των 
προσφορών. 

3. Οι αιτήσεις συμμετοχής σε διαγωνισμούς και οι προ¬ 
σκλήσεις για υποβολή προσφορών πρέπει να γίνονται με 
το ταχύτερο δυνατόν μέσο. Οταν οι αιτήσεις συμμετοχής 
γίνονται με τηλεγράφημα, με τέλεξ, με τηλεομοιοτυπία ή 
με τηλεφώνημα, πρέπει να επιβεβαιώνονται με επιστολή, 
αποστελλόμενη πριν από τη λήξη της προθεσμίας που 
προβλέπεται στην παράγραφο 1 

Αρθρο 19 

Οι αναθέτουσες αρχές που επιθυμούν μα να προσφύ- 
γουν στη διαδικασία της παραχώρησης δημοσίων έργων 
όπως ορίζεται στο άρθρο 3 στοιχείο δ. ορίζουν προθεσμία 
για την υποβολή των υποψηφιοτήτων νια την παραχώ¬ 
ρηση, η οποία δεν μπορεί να είναι μικρότερη των 52 ημε¬ 
ρών από την ημερομηνία αποστολής της προκήρυξης. 


Αρθρο 20 

Στις συμβάσεις παραχώρησης δημοσίων έργων που 
ανατίθενται από αναδόχους παραχώρησης που δεν είναι οι 
ίδιοι αναθέτουσες αρχές, ο ανάδοχος παραχώρησης κα¬ 
θορίζει την προθεσμία παραλαβής των αιτήσεων συμμε¬ 
τοχής, η οποία δεν μπορεί να είναι μικρότερη των 37 ημε¬ 
ρών από την ημερομηνία αποστολής της προκήρυξης και 
την προθεσμία παραλαβής των προσφορών έτσι ώστε να 
μην είναι μικρότερη των 40 ημερών από την ημερομηνία 
αποστολής της προκήρυξης ή της πρόσκλησης για την 
υποβολή των προσφορών αυτών. 

Άρθρο 21 

Για τον υπολογισμό της προθεσμίας για την παραλαβή 
των προσφορών ή των αιτήσεων εκδήλωσης ενδιαφέρο¬ 
ντος, σύμφωνα με τον κανονισμό {ΕΟΚ, Ευρατόμ) αριθμ. 
1182/71 του Συμβουλίου της 3ης Ιουνίου 1971 (ΕΕΕΚ Ν. 

124/1 της 8.6.1971) «Περί καθορισμού των κανόνων, που 
εφαρμόζονται στις προθεσμίες, ημερομηνίες και διορίες» 
καθορίζονται τα ακόλουθα: 

α. Η προθεσμία που προσδιορίζεται σε ημέρες αρχίζει 
με την έναρξη της πρώτης ώρας της πρώτης ημέρας και 
λήγει με την παρέλευση της τελευταίας ώρας της τελευ¬ 
ταίας ημέρας της προθεσμίας. 

β. Οι προθεσμίες περιλαμβάνουν τις αργίες, τα Σάβ¬ 
βατα, και τις Κυριακές εκτός αν αυτές εξαιρούνται ρητά ή 
αν οι προθεσμίες προσδιορίζονται σε ημέρες. 

γ. Αν η τελευταία ημέρα είναι αργία, Σάββατο ή Κυριακή 
η προθεσμία λήγει με την παρέλευση της τελευταίας ώρας 
της επόμενης εργάσιμης ημέρας. 

δ. Κάθε προθεσμία δύο ή περισσοτέρων ημερών περι¬ 
λαμβάνει τουλάχιστον δύο εργάσιμες ημέρες. 

ε. Αν η προθεσμία υπολογίζεται από την στιγμή που 
συμβαίνει κάποιο γεγονός ή πραγματοποιείται κάποια 
ενέργεια, η ημέρα κατά την οποία συμβαίνει το γεγονός 
αυτό ή πραγματοποιείται η ενέργεια αυτή, δεν υπολογίζε¬ 
ται στην προθεσμία. 

Άρθρο 22 

Κοινοπραξίες εργοληπτών μπορούν να υποβάλλουν 
προσφορές χωρίς να περιβληθούν υποχρεωτικά για το 
σκοπό αυτό ιδιαίτερη νομική μορφή. Οι κοινοπραξίες αυ¬ 
τές μπορεί να υποχρεωθούν να περιβληθούν ιδιαίτερη νο¬ 
μική μορφή εάν τους ανατεθεί η κατασκευή του έργου. 

Άρθρο 23 

1. Στις κλειστές διαδικασίες ή στις διαδικασίες με δια¬ 
πραγμάτευση, οι αναθέτουσες αρχές επιλέγουν, βάσει 
των διαθέσιμων πληροφοριών σχετικά με την προσωπική 
κατάσταση του εργολήπτη καθώς και των πληροφοριών 
και των διατυπώσεων που είναι αναγκαίες για την εκτί¬ 
μηση των ελάχιστων οικονομικών και τεχνικών προϋποθέ¬ 
σεων που αυτός πρέπει να πληροί, τους υποψήφιους 
στους οποίους θα καλέσουν για να υποβάλλουν προσφορά 
ή να διαπραγματευθούν, μεταξύ εκείνων που διαθέτουν 
τα επαγγελματικά προσόντα που απαιτούνται βάσει των 
άρθρων 24 έως 29. 

2. Όταν οι αναθέτουσες αρχές προσφεύγουν στην 
κλειστή διαδικασία για την ανάθεση μιας σύμβασης, μπο¬ 
ρούν να προβλέπουν τα όρια μεταξύ των οποίων θα κυμαν¬ 
θεί ο αριθμός των επιχειρήσεων τις οποίες σκοπεύουν να 
προσκαλέοουν. 



φεκ8 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΠΡΩΤΟ) 


63 


Στην περίπτωση αυτή τα όρια αναφέρονται στην προκή¬ 
ρυξη. Τα όρια αυτά καθορίζονται σε συνάρτηση με τη 
φύση του προς εκτέλεση έργου. Το κατώτερο από τα όρια 
αυτά δεν πρέπει να είναι μικρότερο από πέντε, το δε με¬ 
γαλύτερο μπορεί να ορισθεί μέχρι είκοσι. Ο αριθμός των 
υποψηφίων που γίνονται δεκτοί για να υποβάλλουν προ¬ 
σφορά πρέπει να επαρκεί για την εξασφάλιση συνθηκών 
πραγματικού ανταγωνισμού. 

3. Όταν οι αναθέτουσες αρχές προσφεύγουν στη διαδι¬ 
κασία με διαπραγμάτευση για την ανάθεση της σύμβασης, 
στις περιπτώσεις που προβλέπονται στο άρθρο 8 παρά¬ 
γραφος 2, οι υποψήφιοι που γίνονται δεκτοί για διαπραγ¬ 
μάτευση δεν μπορεί να είναι λίγοτεροι από τρεις, εφόσον 
υπάρχει επαρκής αριθμός καταλλήλων υποψηφίων. 

4. Στις διαδικασίες της προηγούμενης παραγράφου του 
άρθρου αυτού οι αναθέτουσες αρχές επιλέγουν τους υπο¬ 
ψηφίους τους οποίους προσκαλούν να υποβάλλουν προ¬ 
σφορά, εφόσον διαθέτουν τα απαιτούμενα επαγγελματκά 
προσόντα χωρίς διάκριση λόγω ιθαγένειας. 

Αρθρο 24 

1. Κάθε εργολήπτης μπορεί να αποκλειστεί από τη συμ¬ 
μετοχή του στη δημοπρασία όταν: 

α. Ευρίσκεται υπό πτώχευση, εκκαθάριση, παύση εργα¬ 
σιών, αναγκαστική διαχείριση ή πτωχευτικό συμβιβασμό ή 
σε οποιαδήποτε ανάλογη κατάσταση που προκύπτει από 
μια παρόμοια διαδικασία η οποία προβλέπεται από τις νο¬ 
μοθεσίες των κρατών - μελών. 

β. Κινήθηκε εναντίον του διαδικασία κήρυξης πτώχευ¬ 
σης, εντολής εκκαθάρισης, αναγκαστικής διαχείρισης ή 
πτωχευτικού συμβιβασμού ή οποιαδήποτε παρόμοια δια¬ 
δικασία η οποία προβλέπεται από τις νομοθεσίες των κρα¬ 
τών - μελών. 

γ. Καταδικάστηκε για αδίκημα που αφορά την επαγγελ¬ 
ματική του συμπεριφορά με βάση τελεσίδικη απόφαση. 

δ. Έχει διαπρόξει βαρύ επαγγελματικό παράπτωμα, που 
μπορεί αποδεδειγμένα να διαπιστωθεί με οποιοδήποτε 
μέσο από τις αναθέτουσες αρχές. 

ε. Δεν έχει εκπληρώσει τις υποχρεώσεις του όσον 
αφορά την καταβολή των εισφορών κοινωνικής ασφάλισης 
σύμφωνα με την ισχύουσα ελληνική νομοθεσία ή με τη νο¬ 
μοθεσία της χώρας όπου είναι εγκατεστημένος. 

στ. Δεν έχει εκπληρώσει τις υποχρεώσεις του τις σχετι¬ 
κές με την πληρωμή των φόρων σύμφωνα με την ισχύουσα 
ελληνική νομοθεσία. 

ζ. Είναι ένοχος για σοβαρές ψευδείς δηλώσεις κατά την 
παροχή των πληροφοριών που απαιτούνται κατ’ εφαρμογή 
των άρθρων 24 μέχρι 29 του παρόντος. 

2. Όταν η αναθέτουσα αρχή ζητά από τον εργολήπτη να 
αποδείξει ότι δεν εμπίπτει στις περιπτώσεις που αναφέ- 
ρονται στα στοιχεία α, β, γ, ε και στ της προηγούμενης πα¬ 
ραγράφου. δέχεται ως επαρκή απόδειξη: 

α. για τα αναφερόμενα στα στοιχεία α, β και γ, έγγραφο 
το οποίο εκδίδεται από δικαστική ή διοικητική αρχή της 
χώρας καταγωγής ή της χώρας προέλευσης, από το οποίο 
εμφαϊνεται ότι πληρούνται οι απαιτήσεις αυτές και 

β. για τα αναφερόμενα στα στοιχεία ε και στ, πιστοποιη¬ 
τικό εκδιδόμενο από την αρμόδια αρχή του Ελληνικού 
Κράτους ή και του κράτους όπου είναι εγκατεστημένη, 
όσο αφορά τα αναφερόμενα στο στοιχείο ε. 

3. Αν σε κάποιο κράτος - μέλος δεν εκδίδονται τα παρα¬ 
πάνω έγγραφα ή πιστοποιητικά, αυτά μπορούν να αντικα- 
ταστασθούν με ένορκη δήλωση ή. όπου δεν προβλέπεται 


ένορκη δήλωση, από επίσημη δήλωση, που γίνεται από 
τον ενδιαφερόμενο ενώπιον δικαστικής ή διοικητικής αρ¬ 
χής, συμβολαιογράφου ή του αρμόδιου επαγγελματικού 
οργανισμού της χώρας καταγωγής ή προέλευσης. 

4. Με μέριμνα της υπηρεσίας, που ορίζεται με απόφαση 
του Υπουργού ΠΕ.ΧΩ.Δ.Ε., πληροφορείται η Επιτροπή 
των Ευρωπαϊκών Κοινοτήτων και τα άλλα κράτη - μέλη της 
ΕΟΚ, για το ποιες αρχές και οργανισμοί έχουν αρμοδιό¬ 
τητα για την έκδοση τέτοιων πιστοποιητικών. Η ίδια υπη¬ 
ρεσία πληροφορεί και τις ελληνικές αναθέτουσες αρχές 
για το ποιές αντίστοιχα αρχές και οργανισμοί των άλλων 
κρατών - μελών έχουν αρμοδιότητα έκδοσης των πιστο¬ 
ποιητικών αυτών. 

Αρθρο 25 

Κάθε εργολήπτης που επιθυμεί να συμμετάσχει σε δια¬ 
γωνισμό δημοσίων έργων καλείται να αποδείξει την εγ¬ 
γραφή του στο επαγγελματικό μητρώο υπό τους όρους 
που προβλέπονται στη νομοθεσία της χώρας της Κοινότη¬ 
τας όπου είναι εγκατεστημένος: 

- στο Βέλγιο στο «ΒΕ3Ι3ΤΒΕ Ωυ ΟΟΜΜΕΒΟΕ» - «ΗΑΝ- 
ΩΕ 15ΒΕΟΙ8ΤΕΠ», 

- στη Δανία στο «ΗΑΝ0ΕΙ_3ΒΕ(3Ι5ΤΠΕΤ», «ΑΚΤΙΕ5ΕΙ.- 
3ΚΑΒ3ΤΡΕΟΙ3ΤΒΕΤϊ και «ΕΒΗνΕΒν3ΠΕαΐ3ΤΗΕΤ», 

-στη Γερμανία στο «ΗΑΝΟΕΙ_8ΒΕΟΙ3ΤΕΡ» και το 
«ΗΑΝΟΕννΕΒΚ3ΒΟΙ_Ι.Ε>·, 

- στην Ελλάδα, στο Μητρώο Εργοληπτικών Επιχειρή¬ 
σεων (ΜΕΕΠ) του Υπουργείου Περιβάλλοντος, Χωροτα¬ 
ξίας και Δημοσίων Έργων. 

- στην Ισπανία στο «ΡΕ0Ι5ΤΒΟ ΟΡΙΟΙΑί. ΩΕ ΟΟΝΤΒΑ- 
ΤΑΤ03 ΩΕΙ ΜΙΝΙ5ΤΕΒΙΟ ΩΕ ΙΝΡΙΙ5ΤΒΙΑ Υ ΕΝΕΒΟΙΑ», 

- στη Γαλλία στο -ΒΕΟΙ8ΤΒΕ Ου ΟΟΜΜΕΒΟΕ» και το 
«ΠΕΡΕΒΤΟΙΠΕ ΩΕ3 ΜΕΤΙΕΡ5», 

-στην Ιταλία στο «ΡΕΟΙ3ΤΡΟ ΩΕϋ-Α ΟΑΜΕΒΑ ΩΙ 
ΟΟΜΜΕΒΟΙΟ, ΙΝΩΙΙ3ΤΒΙΑ, Α3ΒΙΟΟΙ_ΤυΠΑ Ε ΑΗΤΚ3ΙΑ- 
ΝΑΤΟ», 

- στο Λουξεμβούργο στο «ΒΕ0Ι3ΤΗΕ ΑΥΧ ΡΙΒΜΕ5» και 
το «ΠΟΙΕ ΩΕ Ι.Α 3ΗΑΜΒΠΕ ΩΕ5 ΜΕΤΙΕΡ5», 

- στις Κάτω Χώρες στο «ΗΑΝΩΕΙ.3ΗΕ3Ι5ΤΕΒ», 

- στην Πορτογαλία στο «ΡΕΟΙ3ΤΒΟ ΩΑ ΟΟΜΜΙ33ΑΟ 
ΩΕ ΑΙ_νΑΒΑ3 ΩΕ ΕΜΡΒΕ3Α3 ΟΕ ΟΒΒΑ3 ΡΙΙΒϋΟΑΒ Ε 
ΡΑΠΤΙΟΙΙΙΛΒΑ5» {ΟΑΡΟΡΡ}», 

- στο Ηνωμένο Βασίλειο και στην Ιρλανδία, ο εργολή- 
πτηε καλείται να υποβάλει πιστοποιητικά από το «ΒΕ0Ι3- 
ΤΒΑΒ ΟΡ ΟΟΜΡΑΝΙΕ5» ή το «ΗΕ6Ι5ΤΒΑΡ ΟΡ ΡΒΙΕΝΩΙΥ 
5Ο0ΙΕΤΙΕ5» ή βεβαίωση η οποία να διευκρινίζει ότι ο εν¬ 
διαφερόμενος δήλωσε ενόρκως ότι ασκεί το εν λόγω 
επάγγελμα στη χώρα όπου είναι εγκατεστημένος, σε συ¬ 
γκεκριμένο τόπο και υπό καθορισμένη εμπορική επωνυ¬ 
μία 

Αρθρα 26 

1. Η χρηματοδοτική και οικονομική ικανότητα του εργο¬ 
λήπτη μπορεί κατά γενικό κανόνα να αποδειχθεί με ένα ή 
περισσότερα από τα ακόλουθα δικαιολογητικά: 

α. Κατάλληλες τρεπεζικές βεβαιώσεις. 

β. Τους ισολογισμούς ή αποσπάσματα ισολογισμών της 
επιχείρησης, στις περιπτώσεις όπου η δημοσίευση των 
ισολογισμών απαιτείται σύμφωνα με την περί εταιρειών 
νομοθεσία της χώρας όπου είναι εγκατεστημένος ο εργο¬ 
λήπτης. 

γ. Υπεύθυνη δήλωση για το ολικό ύψος του κύκλου ερ¬ 
γασιών της επιχείρησης και το κύκλο εργασιών της, όσον 
αφορά την εκτέλεση έργων κατά τη διάρκεια των τριών 

προηγούμενων οικονομικών ετών. 

2. Οι αναθέτουσες αρχές ορίζουν στην προκήρυξη ή 
στην πρόσκληση για υποβολή προσφορών ποιό ή ποιά δι- 
καιολογητικά επέλεξαν καθώς και ποιά άλλα δικαιλογη- 
τικά, εκτός των αναφερομένων στα στοιχεία α, β και γ της 
προηγούμενης παραγράφου πρέπει να προσκομισθούν. 

3. Αν ο εργολήπτης για βάσιμο λόγο δεν είναι σε θέση 
να προσκομίσει τα δικαιολογητικό που ζητούν οι αναθέ¬ 
τουσες αρχές, μπορεί να αποδείξει την οικονομική και 
χρηματοδοτική του ικανότητα προσκομίζοντας οποιοδή- 
ποτε άλλο σχετικό έγγραφο, το οποίο η αναθέτουσα αρχή 
κρίνει κατάλληλο. 

Αρθρο 27 

1. Η απόδειξη των τεχνικών ικανοτήτων του εργολήπτη 
μπορεί να ουναχθεί: 

α. Από τους τίτλους σπουδών και επαγγελματικών προ¬ 
σόντων του εργολήπτη ή των στελεχών της επιχείρησης 
και ιδίως των υπευθύνων για την εκτέλεση των έργων. 

β. Από τον κατάλλογο των εκτελεσθέντων έργων κατά 
την τελευταία πενταετία, ο οποίος πρέπει να συνοδεύεται 
από πιστοποιητικά καλής εκτέλεσης των πιο σημαντικών 
έργων. Τα πιστοποιητικά αυτά πρέπει να αναφέρουν την 
αξία, το χρόνο και τον τόπο εκτέλεσης των έργων και να 
προσδιορίζουν αν τα έργα έχουν εκτελεσθεί συμφώνως 
προς τους κανόνες της τεχνικής. Αν κριθεί αναγκαίο μπο¬ 
ρεί να ζητηθεί η απευθείας διαβίβαση των πιστοποιητικών 
αυτών στην αναθέτουσα αρχή από την αρμόδια αρχή που 
τα εξέδωσε. 

γ. Από υπεύθυνη δήλωση για τα τεχνικά μέσα, το μηχα¬ 
νικό και τεχνικό εξοπλισμό που έχει στη διάθεσή του ο ερ¬ 
γολήπτης για την εκτέλεση των έργων. 

δ. Από υπεύθυνη δήλωση για το μέσο ετήσιο εργατοϋ- 
παλληλικό δυναμικό και τον αριθμό των στελεχών της επι¬ 
χείρησης κατά την τελευταία τριετία. 

ε. Από υπεύθυνη δήλωση για το τεχνικό προσωπικό ή τις 
τεχνικές υπηρεσίες, που μπορεί να διαθέτει ο εργολήπτης 
για την κατασκευή του έργου, ανεξάρτητα αν ανήκουν ή 
όχι στην επιχείρηση. 

2. Οι αναθέτουσες αρχές ορίζουν στην προκήρυξη ή 
στην πρόσκληση για υποβολή προσφορών ποιά από τα πα¬ 
ραπάνω δικαιολογητικό πρέπει να προσκομισθούν. 

Αρθρο 28 

Η αναθέτουσα αρχή μπορεί στα όρια των άρθρων 24 μέ¬ 
χρι 27 του παρόντος διατάγματος να καλέσει τον εργολή¬ 
πτη να συμπληρώσει ή να διευκρινήσει τα πιστοποιητιικά ή 
τα έγγραφα που υποβλήθηκαν. 

Αρθρο 29 

1. Η αναθέτουσα αρχή σε κάθε περίπτωση σύμβασης 
δημοσίου έργου, ζητά από τους εργολήπτες που είναι εγ- 
γεγραμένοι στους επίσημους καταλόγους αναγνωρισμέ¬ 
νων εργοληπτών των κρατών - μελών της ΕΟΚ να υποβάλ¬ 
λουν πιστοποιητικό εγγραφής εκδιδόμενο από την αρμό¬ 
δια αρχή· Το πιστοποιητικό αυτό μνημονεύει τα δικαιολο- 
γητικά βάσει των οποίων έγινε η εγγραφή στον κατάλογο 
καθώς και την κατάταξη που προκύπτει από τον κατάλογο 
αυτό. Εταιρείες ή φυσικά πρόοωπα προερχόμενα από τα 
κράτη - μέλη της ΕΟΚ, στα οποία δεν τηρούνται επίσημοι 
κατάλογοι αναγνωρισμένων εργοληπτών, μπορούν να 
συμμετάσχουν σε διαγωνισμούς για την κατασκευή έργων 
όχι μεγαλύτερων από εκείνα που έχουν κατασκεύαοει στο 


κράτος τους ή σε τρίτα κράτη της Κοινότητας προσκομί¬ 
ζοντας τα δικαιολογητικό των άρθρων 24 μέχρι 27 του πα¬ 
ρόντος, που αποδεικνύουν ότι πληρούν τις ίδιες τυπικές 
και ουσιαστικές προϋποθέσεις υπό τις οποίες γίνονται δε¬ 
κτοί στους διαγωνισμούς αυτούς οι εγγεγραμμένοι στο 
Μητρώο Εργοληπτικών Επιχειρήσεων (ΜΕΕΠ) του άρθρου 
16 του Ν. 1418/1984. 

2. Η εγγραφή στους πιο πάνω καταλόγους, που πιστο¬ 
ποιείται από τους αρμόδιους οργανισμούς, συνιστά για τις 
αναθέτουσες αρχές των άλλων κρατών - μελών τεκμήριο 
καταλληλότητας για έργα, που αντιστοιχούν στην κατά¬ 
ταξη του εργολήπτη μόνο κατά την έννοια των άρθρων 24 
περιπτώσεις Ιαμέχριίδκαιΐζ, 25, 26 περιπτώσεις 1β και 
1γ και 27 περιπτώσεις 1β και 1δ και όχι κατά την έννοια 
των άρθρων 26 περίπτωση Ια και 27 περιπτώσεις Ια, 1γ 
και 1ε. 

Οι πληροφορίες που μπορούν να συναχθούν από την εγ¬ 
γραφή τους στους επίσημους καταλόγους, δεν μπορούν 
να τεθούν υπό αμφισβήτηση. Ειδικά για την καταβολή των 
εισφορών κοινωνικής ασφάλισης, μπορεί να ζητηθεί σε 
κάθε περίπτωση σύμβασης δημόσιου έργου πρόσθετο πι¬ 
στοποιητικό από κάθε εγγεγραμμένο στους πιο πάνω κα¬ 
ταλόγους εργολήπτη. 

3. Στο Μητρώο Εμπειρίας Κατασκευαστών (ΜΕΚ) και 
στα Μητρώα Εργοληπτικών Επιχειρήσεων (ΜΕΕΠ) μπο¬ 
ρούν να εγγραφούν άτομα ή εργοληπτικές επιχειρήσεις 
αντίστοιχα των άλλων κρατών - μελών με τους ίδιους 
όρους που ισχύουν για τους Έλληνες και οπωσδήποτε 
μόνο με τους όρους που προβλέπονται οτα άρθρα 24 μέ¬ 
χρι 27 του παρόντος. 

4. Η Υπηρεσία για θέματα ΕΟΚ της Γενικής Γραμμα¬ 
τείας Δημοσίων Έργων, γνωστοποιεί στα άλλα κράτη - 
μέλη τη διεύθυνση της αρμόδιας υπηρεσίας που τηρεί τα 
μητρώα της προηγούμενης παραγράφου. 

Άρθρο 30 

1. Η ανάθεση του έργου γίνεται βάοει των κριτηρίων που 
προβλέπονται στο παρόν άρθρο και μετά από έλεγχο της 
επαγγελματικής επάρκειας των εργοληπτών που δεν απο¬ 
κλείστηκαν δυνάμει του άρθρου 24 που διεξάγουν οι ανα¬ 
θέτουσες αρχές σύμφωνα με τα κριτήρια οικονομικής, 
χρηματοδοτικής και τεχνικής ικανότητας που ορίζονται 
οτα άρθρα 26 έως 29. 

2. Τα κριτήρια βάοει των οποίων οι αναθέτουσες αρχές 
αναθέτουν τα δημόσια έργα είναι τα εξής: 

α. είτε αποκλειστικά ή χαμηλότερη τιμή ή 

β. αν η ανάθεση γίνεται στην προσφορά που είναι η πιό 
συμφέρουσα οικονομικά, διάφορα κριτήρια ανάλογα με το 
αντικείμενο της συμβάσεως π.χ. η τιμή, η προθεσμία 
εκτελέσεως, τα έξοδα λειτουργίας, η αποδοτικάτητα, η 
τεχνική αξία. Στην περίπτωση αυτή οι αναθέτουσες αρχές 
μνημονεύουν στα συμβατικά τεύχη ή στην προκήρυξη όλα 
τα κριτήρια που πρόκειται να ληφθοϊιν υπόψη για την ανά¬ 
θεση του έργου, και, αν είναι δυνατό, κατά φθίνουσα 
σειρά σπουδαιότητας. 

3. Όταν η ανάθεση της σύμβασης γίνεται με βάση το 
κριτήριο της πλέον ουμφέρουσας από οικονομική άποψη 
προσφοράς, οι αναθέτουσες αρχές μπορούν να λαμβά¬ 
νουν υπόψη και τις εναλλακτικές προσφορές που υποβάλ¬ 
λουν οι προσφέροντες, εφόσον οι προσφορές αυτές 
ανταποκρίνονται στις ελάχιστες απαιτήσεις που έχουν κα¬ 
θορίσει οι εν λόγω αναθέτουσες αρχές. 

Στη συγγραφή υποχρεώσεων οι αναθέτουσες αρχές 

αναφέρουν τις ελάχιστες προϋποθέσεις που πρέπει να 
πληρούν οι εναλλακτικές προσφορές, καθώς και τον 
τράπο υποβολής αυτών των προσφορών. Εάν δεν επιτρέ¬ 
πεται η υποβολή εναλλακτικών προσφορών, πρέπει να το 
αναφέρουν στην προκήρυξη του διαγωνισμού. 

Οι αναθέτουσες αρχές δεν μπορούν να μη δεχθούν την 
υποβολή εναλλακτικής προσφοράς αποκλειστικά και μόνο 
διότι οι τεχνικές προδιαγραφές έχουν καθοριστεί με ανα¬ 
φορά σε εθνικά πρότυπα που ισχύουν κατ' εφαρμογή των 
αντίστοιχων ευρωπαϊκών ή σε ευρωπαϊκές τεχνικές εγκρί¬ 
σεις ή σε κοινές τεχνικές προδιαγραφές που ορίζονται στο 
άρθρο 12 παράγραφος 3 ή ακόμα με αναφορά σε εθνικές 
τεχνικές προδιαγραφές που ορίζονται στο άρθρο 12 πα¬ 
ράγραφος 6 στοιχεία α και β. 

4. Οι διατάξεις των παραγράφων 1 και 2 δεν έχουν 
εφαρμογή όταν η ανάθεση των συμβάσεων βασίζεται σε 
άλλα κριτήρια, στα πλαίσια ρυθμίσεων της κείμενης νομο¬ 
θεσίας που ίσχυαν κατά την 18η Ιουλίου 1989, ημερομη¬ 
νία έκδοσης της οδηγίας 89/440/ΕΟΚ και οι οποίες ρυθ¬ 
μίσεις δίνουν το προβάδισμα σε ορισμένους προσφέρο- 
ντες, υπό τον όρο ότι αυτές συμβιβάζονται με τη Συνθήκη 
ίδρυσης της Ευρωπαϊκής Οικονομικής Κοινότητας. 

5. Εάν, για μια δεδομένη σύμβαση, οι προσφορές είναι 
υπερβολικά χαμηλές σε σχέση με τις προβλεπόμενες ερ¬ 
γασίες, η αναθέτουσα αρχή πριν απορρίψει τις προσφο¬ 
ρές, ζητά εγγράφως την αιτιολόγηση των στοιχείων της 
προσφοράς και στη συνέχεια επαληθεύει τα στοιχεία της 
προσφοράς λαμβάνοντας υπόψη τα υποβαλλόμενα δι- 
καιολογητικά. 

Η αναθέτουσα αρχή μπορεί να λάβει υπόψη αιτιολογή¬ 
σεις που επικαλούνται την οικονομία που επιτυγχάνεται 
χάρη στη μέθοδο κατασκευής, τις τεχνικές λύσεις που 
έχουν επιλεγεί, τις εξαιρετικά ευνοϊκές συνθήκες υπό τις 
οποίες ο προσφέρων θα εκτελέσει τις εργασίες ή την 
πρωτοτυπία της μελέτης του. Εάν τα έγγραφα στοιχεία 
της σύμβασης προβλέπουν την ανάθεσή της στον υπο- 
βάλλοντα τη χαμηλότερη προσφορά, η αναθέτουσα αρχή 
οφείλει να γνωστοποιεί στην Επιτροπή των Ευρωπαϊκών 
Κοινοτήτων την απόρριψη των προσφορών τις οποίες θε¬ 
ωρεί υπερβολικά χαμηλές. 

Εν τούτοις, και για την χρονική περίοδο μέχρι το τέλος 
του έτους 1992, και εφόσον η ισχύουσα εθνική νομοθεσία 
το επιτρέπει, η αναθέτουσα αρχή μπορεί κατ’ εξαίρεση 
και χωρίς καμία διάκριση ως προς την εθνικότητα να απορ¬ 
ρίπτει προσφορές υπερβολικά χαμηλές, σε σχέση με το 
οικείο έργο, δίχως να υποχρεούται να τηρεί τη διαδικασία 
που προβλέπεται στο πρώτο εδάφιο, σε περίπτωση κατά 
την οποία οι προσφορές αυτές για μία ορισμένη σύμβαση 
είναι τόσο πολλές, ώστε η εφαρμογή της διαδικασίας αυ¬ 
τής θα οδηγούσε σε σοβαρή καθυστέρηση και θα έθετε 
σε κίνδυνο το δημόσιο συμφέρον που σχετίζεται με την 
υλοποίηση της εν λόγω σύμβασης. Όταν εφαρμόζεται 
αυτή η έκτακτη διαδικασία γίνεται αναφορά στην ανακοί¬ 
νωση που προβλέπεται στο άρθρο 14 παράγραφος 5. 

Αρθρο 31 

1. Το παρόν διάταγμα δεν αποκλείει, μέχρι την 31 Δε¬ 
κεμβρίου 1992, την εφαρμογή ιαχυουσών εθνικών διατά¬ 
ξεων σχετικά με την ανάθεση συμβάσεων δημοσίων έργων 
που αποσκοπούν στη μείωση των περιφερειακών ανισοτή¬ 
των και την αύξηση της απασχόλησης στις λιγότερο ανα¬ 
πτυγμένες περιοχές ή στις φθίνουσες βιομηχανικές πε¬ 
ριοχές, υπό τον όρο ότι οι εν λόγω διατάξεις συμβιβάζονται 


με τη Σύμβαση ίδρυσης της ΕΟΚ, ιδίως δε με τις αρχές του 
αποκλεισμού κάθε δυσμενούς διακρίσεως λόγω εθνικότη- 
τας, της ελεύθερης εγκατάστασης και ελεύθερης παρο¬ 
χής υπηρεσιών, και με τις διεθνείς υποχρεώσεις της Κοι¬ 
νότητας. 

2. Η παράγραφος 1 ισχύει με την επιφύλαξη του άρθρου 
30 παράγραφος 4. 

Αρθρο 32 

1 Η Γενική Γραμματεία Δημοσίων Εργων γνωστοποιεί 
στην Επιτροπή των Ευρωπαϊκών Κοινοτήτων τις εθνικές 
διατάξεις που προβλέπονται στο άρθρο 30 παράγραφος 4 
και στο άρθρο 31 καθώς και τον τρόπο εφαρμογής τους. 

2. Η Γενική Γραμματεία Δημοσίων Έργων αποστέλλει 
στην Επιτροπή των Ευρωπαϊκών Κοινοτήτων κάθε χρόνο 
έκθεση σχετικά με την εφαρμογή των εν λόγω διατάξεων. 
Οι εκθέσεις αυτές υποβάλλονται στη Συμβουλευτική Επι¬ 
τροπή για τις Δημόσιες Συμβάσεις. 

Αρθρο 33 

1. Το Τμήμα Διεθνών Σχέσεων και θεμάτων ΕΟΚ της 
Γενικής Γραμματείας Δημ. Έργων του Υ.ΠΕ.ΧΩ.Δ.Ε. δια¬ 
βιβάζει οτην Επιτροπή των Ευρωπαϊκών Κοινοτήτων στα¬ 
τιστική κατάσταση σχετικά με τις συμβάσεις που έχουν 
συναφθεί από αναθέτουσες αρχές, το αργότερο μέχρι την 
31η Οκτωβρίου 1995 για το προηγηθέν έτος και, στη συ¬ 
νέχεια, στις 31 Οκτωβρίου κάθε δεύτερου έτους για την 
προηγούμενη διετία. Οι αναθέτουσες αρχές μέχρι 31 Ιου¬ 
λίου 1995 και στη συνέχεια μέχρι 31 Ιουλίου κάθε δεύτε¬ 
ρου έτους αποστέλλουν στην ανωτέρω αρμόδια υπηρεσία 
στοιχεία και παρέχουν κάθε πληροφορία για τις συμβά¬ 
σεις, που έχουν συναφθεί βάσει του παρόντος διατάγμα¬ 
τος. 

2. Το Τμήμα Διεθνών Σχέσεων και θεμάτων ΕΟΚ της 
Γενικής Γραμματείας Δημ. Έργων του Υ.ΠΕ.ΧΩ.Δ.Ε. 
διευκρινίζει τον αριθμό και την αξία των συμβάσεων που 
ανατέθηκαν από κάθε αναθέτουσα αρχή ή κατηγορία ανα- 
θέτουσας αρχής καθ' υπέρβαση του κατωτέρου ορίου, με 
διάκριση, στο μέτρο του δυνατού, κατά διαδικασία, κατη¬ 
γορία έργων και εθνικότητα του εργολήπτη στον οποίο 
ανατέθηκε η σύμβαση, στην περίπτωση δε των διαδικα¬ 
σιών με διαπραγμάτευση, σύμφωνα με τις υποδιαιρέσεις 
του άρθρου 5, με αναφορά του αριθμού και της αξίας των 
συμβάσεων που έχουν ανατεθεί σε κάθε κράτος - μέλος 
και σε τρίτες χώρες. 

Άρθρο 34 

Το πρώτο εδάφιο της παραγρ. 6 του άρθρου 27 του Π.Δ. 
609/85 αντικαθίσταται ως ακολούθως: 

«Οι εγγυήσεις που προβλέπονται στις προηγούμενες 
παραγράφους, όπως και σε άλλες διατάξεις του Προεδρι¬ 
κού αυτού Διατάγματος παρέχονται με εγγυητικές επιστο¬ 
λές του Ταμείου Συντάξεων Μηχανικών Εργοληπτών Δη¬ 
μοσίων Εργων ή τραπεζών που λειτουργούν νόμιμα στην 
Ελλάδα ή οποιοδήποτε άλλο κράτος - μέλος της Ευρωπαϊ¬ 
κής Κοινότητας συνοδευόμενες από επίσημη μετάφρασή 
τους στην Ελληνική. 

Άρθρο 35 

1. Στην περίπτωση που η Επιτροπή των Ευρωπαϊκών 
Κοινοτήτων θεωρήσει ότι κατά τη διαδικασία σύναψης 
σύμβασης δημοσίου έργου έχουν διαπραχθεϊ σαφής και 
κατάφωρη παράβαοη των διατάξεων του παρόντος δια- 

τάγματος μπορεί, πριν από τη σύναψη της σύμβασης να 
γνωστοποιήσει στις αρμόδιες ελληνικές υπηρεσίες και την 
αναθέτουσα αρχή τους λόγους, για τους οποίους πιστεύει, 
ότι έχει διαπραχθεί παράβαση και να ζητήσει την επανόρ¬ 
θωση αυτής. 

2. Μέσα σε 21 ημέρες από την παραλαβή της γνωστο¬ 
ποίησης της προηγουμένης παραγράφου, η αρμόδια Ελ¬ 
ληνική υπηρεσία που παρέλαβε τη γνωστοποίηση διαβιβά¬ 
ζει στην Επιτροπή των Ευρωπαϊκών Κοινοτήτων. 

α) βεβαίωση ότι η παράβαση επανορθώθηκε ή 

β) αιτιολογημένη απάντηση με την οποία εξηγεί γιο ποιό 
λόγο δεν έγινε καμιά επανορθωτική ενέργεια ή 

γ) γνωστοποίηση ότι η διαδικασία σύναψης της υπόψη 
σύμβασης ανέσταλη, είτε με πρωτοβουλία της αναθέτου- 
σας αρχής είτε ύστερα από προσφυγή κατ' αυτής σύμ¬ 
φωνα με τις κείμενες διατάξεις. 

3. Η αναθέτουσα αρχή υποχρεοϋται μέσα σε 5 ημέρες 
από τότε που θα της ζητηθεί από την αρμόδια να παράσχει 
τις πληροφορίες της προηγουμένης παραγράφου 2 υπη¬ 
ρεσία, να αποστείλει ο’ αυτή κάθε σχετικό με την εικαζό¬ 
μενη παράβαση στοιχείο. 

4. Στην περίπτωση που σύμφωνα με την παρ. 2β του πα¬ 
ρόντος άρθρου γνωστοποιηθεί στην Επιτροπή των Ε.Κ., 
ότι δεν έγινε καμμϊα επανορθωτική ενέργεια λόγω άσκη¬ 
σης προσφυγής ενώπιον των αρμοδίων δικαστηρίων η αρ¬ 
μόδια Ελληνική υπηρεσία ενημερώνει την Επιτροπή των 
Ευρωπαϊκών Κοινοτήτων για το αποτέλεσμα της προσφυ¬ 
γής, όταν αυτό γίνει γνωστό. 

5. Στην περίπτωση, που σύμφωνα με την παρ. 2γ του 
παρόντος άρθρου γνωστοποιηθεί αναστολή, η αρμόδια 
ελληνική υπηρεσία γνωστοποιεί στην Επιτροπή των Ε.Κ., 
την τυχόν άρση της αναστολής ή την έναρξη νέας διαδικα¬ 
σίας σύναψης σύμβασης που συνδέεται στο σύνολό της ή 
κατά ένα μέρος με την προηγούμενη διαδικασία. Η νέα 
αυτή γνωστοποίηση πρέπει να βεβαιώνει ότι η εικαζόμενη 
παράβαση επανορθώθηκε ή να περιέχει αιτιολογημένη 
απάντηση που να εξηγεί για πιό λόγο δεν έγινε καμμϊα 
επανορθωτική ενέργεια. 

Άρθρο 36 

1. Η Γενική Γραμματεία Δημ. Έργων διαβιβάζει κάθε 
χρόνο στην Επιτροπή Ευρωπαϊκών Κοινοτήτων πριν από 
την 1η Μαρτίου πληροφοριακά στοιχεία σχετικά με τις 
προσφυγές για παράβαση των διατάξεων του παρόντος, 
που έχουν ασκηθεί κατά το προηγούμενο έτος. 

Οι αναθέτουσες αρχές οφείλουν να διαβιβάζουν στην 
αρμόδια υπηρεσία της προηγούμενης παραγράφου τα 
απαιτούμενα για την ενημέρωση της Επιτροπής Ε.Κ. 
στοιχεία, τα οποία καθορίζονται από την Επιτροπή Ε.Κ., 
σε συνεννόηση με τη Συμβουλευτική Επιτροπή για τις 
συμβάσεις του δημοσίου και ανακοινώνονται με εγκύκλιο 
της ανωτέρω αρμόδιας υπηρεσίας. 

Άρθρο 37 

Προσαρτώνται και αποτελούν αναπόσπαστο μέρος του 
παρόντος τα παραρτήματα I, II, III, IV και V τα οποία έχουν 
ως ακολούθως: 


ΠΑΡΑΡΤΗΜΑ 1 

ΚΑΤΑΛΟΓΟΣ ΤΩΝ ΕΠΑΓΓΕΛΜΑΤΙΚΩΝ 
ΔΡΑΣΤΗΡΙΟΤΗΤΩΝ 


Κατη- Ομά Υπο- 
γοριες δες ομάδες Δραστηριότητα 
& εδάφια 


50 ΟΙΚΟΔΟΜΕΣ ΚΑΙ ΕΡΓΑ 

ΠΟΛΙΤΙΚΟΥ ΜΗΧΑΝΙΚΟΥ 

500 Οικοδομές και έργα πολιτικού μη¬ 
χανικού {χωρίς εξειδίκευοη, κατε¬ 
δαφίσεις) 

500.1 Ανέγερση οικοδομών και κατα¬ 
σκευή έργων πολιτικού μηχανι¬ 
κού, χωρίς εξειδίκευοη. 

500.2 Κατεδαφίσεις 

501 Ανέγερση πολυόροφων κτιρίων 
(κατοικιών ή άλλων) 

501.1 Γενική οικοδομική εργοληπτική 
επιχείριση 

501.2 Εργοληπτική επιχείριση επικαλύ¬ 
ψεων στέγης 

501.3 Κατασκευή καπνοδόχων και κλι¬ 
βάνων 

501.4 Εργοληπτική επιχείρηση εργασιών 
στεγάνωοης 

501.5 Εργοληπτική επιχείρηση επιχρι¬ 
σμάτων και συντήρησης όψεων 

501.6 Εργοληπτική επιχείρηση τοποθέ¬ 
τησης ικριωμάτων 

501.7 Εργοληπτική επιχείρηση εξειδι- 
κευμένη σε κάποιον άλλον από 
τους τομείς των οικοδομικών έρ¬ 
γων (συμπεριλαμβάνονται και οι 
χονδροκατασκευές (σκελετού, 
στέγης κ.λπ.) 

502 Έργα πολιτικού μηχανικού: οδο¬ 
ποιία, γεφυροποιΐα, σιδηροδρο¬ 
μική κ.λπ. 

502.1 Γενική εργοληπτική εταιρεία έρ¬ 
γων πολιτικού μηχανικού. 

502.2 Εργοληπτική επιχείρηση υπαί¬ 
θριων χωματουργικών έργων. 

502.3 Εργοληπτική επιχείρηση χερσαίων 
τεχνικών κατασκευών (υπαίθριων 
ή υπογείων) 

502.4 θαλάσσιες και ποτάμιες τεχνικές 
κατασκευές 

502.5 Κατασκευή αστικών και υπεραστι¬ 
κών οδών (συμπεριλαμβάνεται και 
η κατασκευή αεροδρομίων) 

502.6 Εργοληπτικές επιχειρήσεις εξειδι- 
κευμένες στον τομέα των υδάτων 
(ύδρευση, άρδευση, αποστράγ¬ 
γιση, αποχέτευση, καθαρισμός 
αποβλήτων) 

502.7 Εργοληπτικές επιχειρήσεις εξειδι- 
κευμένες σε κάποιον άλλον από 
τους τομείς των έργων πολιτικού 
μηχανικού. 

503 


504 


Τεχνικές εγκαταστάσεις 

503.1 Γενική εργοληπτική επιχείρηση 
τεχνικών εγκαταστάσεων. 

503.2 Εγκατάσταση τεχνικών δικϋτων 
(παροχή αερίου, νερού και εγκα¬ 
τάσταση ειδών υγιεινής). 

503.3 Εγκαταστάσεις θέρμανσης και 
εξαερισμού (εγκαταστάσεις κε¬ 
ντρικής θέρμανσης, κλιματισμού, 
εξαερισμού). 

503.4 θερμομόνωση, ηχομόνωση και 
μόνωση κατά των κραδασμών 

503.5 Μόνωση του ηλεκτρικού ρεύμα¬ 
τος 

503.6 Εγκατάσταση κεραιών, αλεξικε- 
ραύνων, τηλεφώνων κ.λπ. 

Έργα διευθέτησης και τελειωμά- 
των 

504.1 Έργα γενικής διευθέτησης 

504.2 Γύψινες κατασκευές και εσωτε¬ 
ρικά επιχρίσματα 

504.3 Ξύλινα κουφώματα που πρόκειται 
κυρίως να τοποθετηθούν, μόνιμα 
(συμπεριλαμβάνονται και τα ξύ¬ 
λινα δάπεδα (παρκέ). 

504.4 Χρωματισμοί και τοποθέτηση υα¬ 
λοπινάκων, επικόλληση ταπετσα¬ 
ριών τοίχου. 

504.5 Επενδύσεις δαπέδων και τοίχων 
(τοποθέτηση πλακιδίων ή άλλων 
υλικών ελαφρός επένδυσης). 

504.6 Διάφορα έργα διευθέτησης (διευ¬ 
θέτηση εστιών, θέρμανσης κ.λπ.) 


ΠΑΡΑΡΤΗΜΑ II 

ΥΠΟΔΕΙΓΜΑΤΑ ΠΡΟΚΗΡΥΞΕΩΝ 
ΔΗΜΟΠΡΑΤΗΣΗΣ ΕΡΓΩΝ 
Α. Προκαταρκτική ενημέρωση 

1. Επωνυμία, διεύθυνση, αριθμοί τηλεφώνου, τηλεγρά¬ 
φου, τηλετύπου και τηλεομοιοτυπίας της αναθέτουσας 
αρχής. 

2. α) Τόπος εκτέλεσης του έργου. 

β) Φύση και έκταση των εργασιών και σε περίπτωση που 
το έργο υποδιαιρείται σε πολλά μέρη, βασικά χαρακτηρι¬ 
στικά των μερών αυτών με αναφορά στο έργο, 

γ) Αν είναι διαθέσιμος, υπολογισμός της ψαλίδας του 
κόστους των προβλεπομένων εργασιών. 

3. α) Προσωρινή ημερομηνία έναρξης των διαδικασιών 
σύναψης ή των συμβάσεων, 

β) Αν είναι γνωστή, προσωρινή ημερομηνία έναρξης των 
εργασιών, 

γ) Αν είναι γνωστό, προσωρινό χρονοδιάγραμμα εκτέλε¬ 
σης των εργασιών. 

4. Αν είναι γνωστοί, όροι χρηματοδότησης του έργου και 
αναθεώρησης των τιμών ή και παραπομπή στις σχετικές 
κανονιστικές διατάξεις. 

5. Λοιπά πληροφοριακά στοιχεία. 

6. Ημερομηνία αποστολής της προκήρυξης. 

7. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινοτή¬ 
των 


Β. Ανοικτές διαδικασίες 

1. Επωνυμία, διεύθυνση, αριθμοί τηλεφώνου, τηλεγρά¬ 


φου, τηλετύπου και τηλεομοιοτυπίας της αναθέτουσας 
αρχής. 

2. α) Επιλέγεις τρόπος συνάψεως της σύμβασης. 

β) Τύπος της σύμβασης για τη σύναψη της οποίας γίνε¬ 
ται η πρόσκληση υποβολής προσφορών. 

3. α) Τόπος εκτέλεσης των εργασιών. 

β) Φύση και έκταση των εργασιών, γενικά χαρακτηρι¬ 
στικά του έργου. 

γ) Εφόσον το έργο ή η σύμβαση χωρίζεται σε μέρη, ανα¬ 
φορά των μερών κατά τάξη μεγέθους και της δυνατότητας 
υποβολής προσφορών για ένα, περισσότερα ή και για όλα 
τα μέρη. 

δ) Στοιχεία σχετικά με το αντικείμενο του έργου ή της 
σύμβασης στην περίπτωση που αυτή περιλαμβάνει και τη 
σύνταξη μελετών. 

4. Ενδεχομένως, επιβεβλημένη προθεσμία εκτέλεσης 
των εργασιών. 

5. α) Επωνυμία και διεύθυνση της υπηρεσίας από την 
οποία είναι δυνατόν να ζητηθούν οι συγγραφές υποχρέώ- 
σεων και τα λοιπά τεύχη της σύμβασης. 

β) Ενδεχομένως, αναφορά του ύψους και του τρόπου 
καταβολής του ποσού που απαιτείται ως αντίτιμο των πα¬ 
ραπάνω τευχών. 

6. α) Ημερομηνία λήξης της παραλαβής των προσφο¬ 
ρών. 

β) Διεύθυνση όπου πρέπει να διαβιβασθούν οι προσφο¬ 
ρές. 

γ) Γλώσσα ή γλώσσες στις οποίες πρέπει να συντα¬ 
χθούν. 

7. α) Ενδεχομένως, πρόσωπα που επιτρέπεται να παρα- 
στούν στην αποσφράγιση των προσφορών. 

β) Ημερομηνία, ώρα και τόπος της αποσφράγισης. 

8. Ενδεχομένως, απαιτούμενες εγγυήσεις. 

9. Βασικοί τρόποι χρημοτοδότησης και πληρωμών ή και 
αναφορά των σχετικών κανονιστικών διατάξεων. 

10. Ενδεχομένως, νομική μορφή την οποία θα πρέπει να 
περιβληθεί μία κοινοπραξία επιχειρήσεων, εφόσον της 
ανατεθεί η σύμβαση. 

11. Όροι οικονομικού και τεχνικού χαρακτήρα που θα 
πρέπει κατ' ελάχιστον να πληρούν οι εργολήπτες. 

12. Περίοδος για την οποία κάθε υποψήφιος δεσμεύε¬ 
ται από την προσφορά του. 

13. Κριτήρια βάσει των οποίων θα γίνει η ανάθεση της 
σύμβασης. 

Τα κριτήρια πέραν από εκείνο της χαμηλότερης προ¬ 
σφοράς, αναφέρονται εφόσον δεν παρέχονται στη συγ¬ 
γραφή υποχρεώσεων. 

14. Ενδεχομένως, απαγόρευση υποβολής εναλλακτι¬ 
κών προσφορών. 

15. Λοιπό πληροφοριακά στοιχεία. 

16. Ημερομηνία δημοσίευσης στην Επίσημη Εφημερίδα 
των Ευρωπαϊκών Κοινοτήτων της προκήρυξης της διαδι¬ 
κασίας προκαταρκτικής ενημέρωσης ή επισήμανση της 
τυχόν παράλειψης δημοσιεύσεώς της. 

17. Ημερομηνία αποστολής της προκήρυξης. 

18. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινοτή¬ 
των. 


Γ. Κλειστές Διαδικασίες 

1. Επωνυμία, διεύθυνση, αριθμοί τηλεφώνου, τηλεγρά¬ 
φου, τηλετύπου και τηλεομοιοτυπίας της αναθέτουσας 
αρχής. 

2. α) Επιλέγεις τρόπος συνάψεως της σύμβασης. 

β) Ενδεχομένως, αιτιολόγηση της προσφυγής στην επι- 

σπευσμένη διαδικασία. 

γ) Τύπος της σύμβασης, για τη σύναψη της οποίας γίνε¬ 
ται η πρόσκληση υποβολής προσφορών. 

3. α) Τόπος εκτέλεσης των εργασιών. 

β) Φύση και έκταση των εργασιών, γενικό χαρακτηρι¬ 
στικά του έργου. 

γ) Εφόσον το έργο ή η σύμβαση χωρίζεται σε μέρη, ανα¬ 
φορά των μερών κατά τάξη μεγέθους και της δυνατότητας 
υποβολής προσφορών για ένα, περισσότερα ή και για όλα 
τα μέρη. 

δ) Στοιχεία σχετικά με το αντικείμενο του έργου ή της 
σύμβασης στην περίπτωση που αυτή περιλαμβάνει και τη 
σύνταξη μελετών. 

4. Ενδεχομένως, επιβεβλημένη προθεσμία εκτέλεσης 
των εργασιών. 

5. Ενδεχομένως, νομική μορφή την οποία θα πρέπει να 
περιβληθεί μία κοινοπραξία επιχειρήσεων, εφόσον της 
ανατεθεί η σύμβαση. 

6. α) Ημερομηνία λήξης της παραλαβής των αιτήσεων 
συμμετοχής. 

β) Διεύθυνση στην οποία πρέπει να διαβιβασθοϋν. 

γ) Γλώσσα ή γλώσσες στις οποίες πρέπει να συντα- 
χθοϋν. 

7. Ημερομηνία λήξης της προθεσμίας για την αποστολή 
των προσκλήσεων υποβολής των προσφορών. 

8. Ενδεχομένως, απαιτούμενες εγγυήσεις. 

9. Βασικοί τρόποι χρημοτοδότησης και πληρωμών ή και 
αναφορά των σχετικών κανονιστικών διατάξεων. 

10. Πληροφοριακά στοιχεία σχετικά με την κατάσταση 
του κάθε εργολήπτη, καθώς και όροι οικονομικού και τε¬ 
χνικού χαρακτήρα που πρέπει κατ’ ελάχιστον να πληροί. 

11. Κριτήρια βάσει των οποίων θα γίνει η ανάθεση της 
σύμβασης, εφόσον δεν περιέχονται στην πρόσκληση υπο¬ 
βολής των προσφορών. 

12. Ενδεχομένως, απαγόρευση υποβολής εναλλακτι¬ 
κών προσφορών. 

13. Λοιπά πληροφοριακά στοιχεία. 

14. Ημερομηνία δημοσίευσης στην Επίσημη Εφημερίδα 
των Ευρωπαϊκών Κοινοτήτων της προκήρυξης της διαδι¬ 
κασίας προκαταρκτικής ενημέρωσης ή επισήμανση της 
τυχόν παράλειψης δημοσιεύσεώς της. 

15. Ημερομηνία αποστολής της προκήρυξης. 

16. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινοτή¬ 
των. 

Δ. Διαδικασίες με διαπραγμάτευση 

1. Επωνυμία, διεύθυνση, αριθμοί τηλεφώνου, τηλεγρά¬ 
φου, τηλετύπου και τηλεομοιοτυπίας της αναθέτουσας 
αρχής. 

2. α) Επιλέγεις τρόπος συνάψεως της σύμβασης. 

β) Ενδεχομένως, αιτιολόγηση της προσφυγής στην επι¬ 
σπευσμένη διαδικασία. 

γ) Τύπος της σύμβασης, για τη σύναψη της οποίας γίνε¬ 
ται η πρόσκληση για υποβολή προσφορών. 

3. α) Τόπος εκτέλεσης των εργασιών. 

β) Φύση και έκταση των εργασιών, γενικά χαρακτηρι¬ 
στικά του έργου. 

γ) Εφόσον το έργο ή η σύμβαση χωρίζεται σε μέρη, ανα¬ 
φορά των μερών κατά τάξη μεγέθους και της δυνατότητας 
υποβολής προσφοράς για ένα, περισσότερα ή και για όλα 
τα μέρη. 

δ) Στοιχεία σχετικά με το αντικείμενο του έργου ή της 
σύμβασης στην περίπτωση που αυτή περιλαμβάνει και τη 
σύνταξη μελετών. 


4. Ενδεχομένως, επιβεβλημένη προθεσμία εκτέλεσης 
των εργασιών. 

5. Ενδεχομένως, νομική μορφή την οποία θα πρέπει να 
περιβληθεί μία κοινοπραξία επιχειρήσεων, εφόσον της 
ανατεθεί η σύμβαση. 

6. α) Ημερομηνία λήξης της παραλαβής των αιτήσεων 
συμμετοχής. 

β) Διεύθυνση στην οποία πρέπει να διαβιβασθούν. 

γ) Γλώσσα ή γλώσσες στις οποίες πρέπει να συντα¬ 
χθούν. 

7. Ενδεχομένως, απαιτούμενες εγγυήσεις. 

8. Βασικοί τρόποι χρημοτοδότησης και πληρωμών ή και 
αναφορά των σχετικών κανονιστικών διατάξεων. 

9. Πληροφοριακά στοιχεία σχετικά με την κατάσταση 
του κάθε εργολήπτη, καθώς και στοιχεία και διατυπώσεις 
που είναι απαραίτητες για την αξιολόγηση των όρων οικο¬ 
νομικού και τεχνικού χαρακτήρα που πρέπει κατ' ελάχι¬ 
στον να πληρούν οι εργολήπτες. 

10. Ενδεχομένως, απαγόρευση υποβολής εναλλακτι¬ 
κών προσφορών. 

11. Ενδεχομένως, επωνυμία και διεύθυνση των προμη¬ 
θευτών που έχουν ήδη επιλεγεί από την αναθέτουσα 
αρχή. 

12. Ενδεχομένως, ημερομηνία προηγουμένων δημο¬ 
σιεύσεων στην Επίσημη Εφημεδίδα των Ευρωπαϊκών Κοι¬ 
νοτήτων. 

13. Λοιπά πληροφοριακά στοιχεία. 

14. Ημερομηνία δημοσίευσης στην Επίσημη Εφημερίδα 
των Ευρωπαϊκών Κοινοτήτων της προκήρυξης της διαδι¬ 
κασίας προκαταρκτικής ενωμέρωσης. 

15. Ημερομηνία αποστολής της προκήρυξης. 

16. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινοτή¬ 
των. 

ΠΑΡΑΡΤΗΜΑ III 
ΥΠΟΔΕΙΓΜΑ ΑΝΑΚΟΙΝΩΣΗΣ 
Συναφθείσες συμβάσεις 

1. Επωνυμία και διεύθυνση της αναθέτουσας αρχής. 

2. Επιλέγεις τρόπος συνάψεως της σύμβασης. 

3. Ημερομηνία συνάψεως της σύμβασης. 

4. Κριτήρια συνάψεως της σύμβασης. 

5. Αριθμός των παραληφθεισών προσφορών. 

6. Επωνυμία και διεύθυνση του αναδόχου (ή των ανα- 
δόχων) του έργου. 

7. Φύση και έκταση των πραγματοποιηθεισών εργα¬ 
σιών, γενικά χαρακτηριστικά του κατασκευασθέντος έρ¬ 
γου. 

8. Τιμή ή φάσμα των τιμών (ελάχιστη/μεγίστη) που 
έχουν καταβληθεί. 

9. Ενδεχομένως, αξία και τμήμα της σύμβασης που εν¬ 
δέχεται να δοθεί ως υπεργολαβία σε τρίτους. 

10. Λοιπά πληροφοριακά στοιχεία. 

11. Ημερομηνία δημοσίευσης της προκήρυξης του δια¬ 
γωνισμού στην Επίσημη Εφημερίδα των Ευρωπαϊκών Κοι¬ 
νοτήτων. 

12. Ημερομηνία αποστολής της παρούσας ανακοίνω¬ 
σης. 

13. Ημερομηνία παραλαβής της ανακοίνωσης από την 
Υπηρεσία Επισήμων Εκδόσεων των Ευρωπαϊκών Κοινοτή¬ 
των. 

ΠΑΡΑΡΤΗΜΑ IV 

ΥΠΟΔΕΙΓΜΑ ΠΡΟΚΗΡΥΞΗΣ 
ΠΑΡΑΧΩΡΗΣΗΣ ΔΗΜΟΣΙΩΝ ΕΡΓΩΝ 

1. Επωνυμία, διεύθυνση, αριθμοί τηλεφώνου, τηλεγρά¬ 
φου, τηλετύπου και τηλεομοιοτυπίας της αναθέτουσας 
αρχής. 

2. α) Τόπος εκτέλεσης των εργασιών. 

β) Αντικείμενο της παραχώρησης, φύση και έκταση των 
εργασιών. 

3. α) Ημερομηνία λήξης της υποβολής των υποψηφιοτή¬ 
των. 

β) Διεύθυνση στην οποία πρέπει να διαβιβασθούν. 

γ) Γλώσσα ή γλώσσες στις οποίες πρέπει να συντα¬ 
χθούν. 

4. Προσωπική κατάσταση και όροι τεχνικού και οικονο¬ 
μικού χαρακτήρα που πρέπει να πληρούν οι υποψήφιοι. 

5. Κριτήρια βάσει των οποίων θα αναθετεϊ η σύμβαση. 

θ. Ενδεχομένως, ελάχιστο ποσοστό των εργασιών που 
θα ανατεθούν σε τρίτους. 

7. Λοιπά πληροφοριακά στοιχείο. 

8. Ημερομηνία αποστολής της προκήρυξης. 

9. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινοτή¬ 
των. 

ΠΑΡΑΡΤΗΜΑ V 

ΥΠΟΔΕΙΓΜΑ ΠΡΟΚΗΡΥΞΗΣ 
ΔΗΜΟΠΡΑΤΗΣΗΣ ΕΡΓΩΝ 
ΕΚ ΜΕΡΟΥΣ ΑΝΑΔΟΧΟΥ ΣΥΜΒΑΣΗΣ 
ΠΑΡΑΧΩΡΗΣΗΣ 

1. α) Τόπος εκτέλεσης των εργασιών. 

β) Φύση και έκταση των εργασιών, γενικά χαρακτηρι¬ 
στικά του έργου. 

2. Ενδεχομένως, επιβεβλημένη προθεσμία εκτέλεσης 
των εργασιών. 

3. Επωνυμία και διεύθυνση του οργανισμού από τον 
οποίο μπορούν να ζητηθούν οι συγγραφές υποχρεώσεων 
και τα λοιπά τεύχη της σύμβασης. 


4. α) Ημερομηνία λήξης της παραλαβής των αιτήσεων 
συμμετοχής ή και παραλαβής των προσφορών. 

β) Διεύθυνση στην οποία πρέπει να διαβιβασθούν. 

Υ) Γλώσσα ή γλώσσες στις οποίες πρέπει να συντα¬ 
χθούν. 

5. Ενδεχομένως απαιτούμενες εγγυήσεις. 

6. Όροι οικονομικού και τεχνικού χαρακτήρα που πρέ¬ 
πει να πληρούν οι υποψήφιοι. 

7. Κριτήρια βάσει των οποίων θα ανατεθεί η σύμβαση. 

8. Λοιπά πληροφοριακά στοιχεία. 

9. Ημερομηνία αποστολής της προκήρυξης. 

10. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινοτή¬ 
των. 

Αρθρο 38 

Οι διατάξεις του Ν. 1418/1984 και των σε εκτέλεσή του 
εκδοθεισών κανονιστικών πράξεων σχετικών με το αντι¬ 
κείμενο του παρόντος Διατάγματος, εξακολουθούν να 
ισχύουν εφόσον δεν αντίκεινται στις διατάξεις του παρό¬ 
ντος Διατάγματος. 

Αρθρο 39 

Από την έναρξη της ισχύος του παρόντος το Π.Δ. 
265/91 (ΦΕΚ 99/Α) καταργείται. 

Η ισχύς του παρόντος αρχίζει από της δημόσιε ϋσεώς 
του στην Εφημερίδα της Κυβερνήσεως. 

Η δημοσίευση και εκτέλεση του παρόντος Διατάγματος 
ανατίθεται στον Υπουργό Περιβάλλοντος, Χωροταξίας και 
Δημοσίων Έργων. 

Αθήνα, 15 Ιανουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΔΗΜΟΣΙΟΝ ΕΡΓΟΝ 

ΚΩΝΣΤΑΝΤΙΝΟΣ ΔΟΥΣΗΣ ΑΧΙΛΛΕΑΣ ΚΑΡΑΜΑΝΛΗΣ 


ΕΦΗΜΕΡΙΣ ΤΗΣ ΚΥΒ ΕΡΝΗΣΕΩΣ (ΤΕΥΧΟΣ ΠΡΩΤΟ) _._ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας : 
ΤΕίΕΧ : 


Καποδιστρϊου 34 
104 32 

22.3211 ΥΡΕΤΟΒ 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά οπό β.ΟΟ’ έως 13.30 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

' Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

• Τμήμα πληροφόρησης: Για τ α δημοσιεύματα των ΦΕΚ Καποδιστρϊου 25 τηλ.: 52.25.713 - 52.49.54/ 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποοτολπ ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩ Σ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατ ά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης οτο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 









